title: Ajaminen

text: Uusi kolmivaiheinen kuljettajaopetusmalli otettiin käyttöön 19.1.2013. Se lisäsi ajo-opetuksen määrää entisestä opetusmallista. Kolmivaiheinen kuljettajaopetus jaetaan toisiinsa kytkeytyviin vaiheisiin: perusvaihe, harjoitteluvaihe ja syventävä vaihe. Perusvaihe vastaa entisen mallin mukaista ensimmäistä vaihetta. Opetuksen pääpaino on perusvaiheessa, jonka jälkeen seuraa kuljettajantutkinto. Myönnetty ajo-oikeus oikeuttaa siirtymään harjoitteluvaiheeseen, jonka jälkeen suoritetaan kuljettajaopetuksen päättävä syventävä vaihe. Ensimmäisen ja viimeisen vaiheen väli on vähintään kolme kuukautta, mutta pitkäaikaisen ajokortin saa aikaisintaan vuoden kuluttua kuljettajantutkinnosta. Harjoittelu- ja syventävä vaihe on suoritettava kahden vuoden kuluessa lyhytaikaisen kortin saamisesta. Opetuksen voi aloittaa, kun oppilas on täyttänyt 17 vuotta, mutta kortin voi suorittaa vasta täytettyään 18 vuotta.


title: Lentolehtinen

text: Lentolehtinen on laajaan jakeluun tarkoitettu suppea ja halpa painotuote, pienpainate, joita käytetään mm. tiedottamisen, mainonnan sekä poliittisen viestinnän ja propagandan välineenä. Lentolehtisestä käytetään myös sanaa lennäkki.


title: Lentolehtinen

text: Lentolehtisten valmistajat ja jakelijat voivat olla valtioiden propagandakoneistoja, yksityisiä kansalaisia, poliittisia, uskonnollisia ja muita eturyhmiä tai kaupallisia organisaatioita. Niiden tarkoituksena voi olla niin tuote- tai palvelumainonta tai propaganda kuten myös esimerkiksi uusien jäsenten värvääminen organisaatioihin tai vaalikampanjoiden yhteydessä äänestäjien hankkiminen.


title: Lentolehtinen

text: Lentolehtisiä voidaan jakaa mm. yleisötilaisuuksissa ja tapahtumissa tai postitse. Ilmailun kehittymisestä lähtien lentolehtisiä on jaettu muiden jakelutapojen ohella myös pudottamalla niitä lentokoneista. Nimitys "lentolehtinen" (engl. flyer) on kuitenkin tätä jakelumuotoa vanhempi ja liittyy materiaalin nopeaan levittämiseen.


title: Lentolehtinen

text: Historiallisten arkkiviisujen muoto ja jakelutapa muistuttavat lentolehtistä. Julkaisumuodon käyttö tunnetaan jo kirjapainon alkuajoilta, 1500-luvulta.


title: Lentolehtinen

text:
Isovihan ajalta tunnetaan lentolehtinen, jonka otsikko suomeksi kuuluu: "Uusimmat kertomukset
Torniosta viimekuluneiden helmikuun 16 ja maaliskuun 16 päiviltä 1715".


title: Lentolehtinen

text: Tietotekniikan kehittymisen myötä julkaisuohjelmat ja internet ovat luoneet uusia mahdollisuuksia tuottaa ja käyttää lentolehtisten kaltaisia tuotteita.


title: Anitra Invenius

text: Anitra Invenius (s. 12. joulukuuta 1942 Helsinki) on suomalainen näyttelijä ja teatteriohjaaja. Invenius tunnetaan puheteatterin ohella televisiorooleistaan, kuten 1970-luvun suositusta "Naapurilähiö"-sarjasta. Hän on näytellyt sekä suomeksi että ruotsiksi.


title: Anitra Invenius

text: Anitra Inveniuksen vanhemmat olivat tanssitaiteilijat Ester Gustavsson (Essi Invenius) ja Keijo Invenius. Hän suoritti opintoja Svenska Teaternin oppilaskoulussa 1962–1965. Invenius näytteli Intimiteatterissa 1971–1975, Penniteatterissa 1975–1978, Rovaniemen Teatterissa 1979–1981 ja Porin Teatterissa vuodesta 1981. Vierailuja hän teki muun muassa Samppalinnan ja Pyynikin kesäteattereihin.


title: Anitra Invenius

text: Inveniuksen näyttämötaiteellisia tehtäviä ovat muun muassa "Pohjalaisten" Liisa ja "Kuningas Learin" Cordelia. Muista rooleista mainittakoon Johanna näytelmässä "Bror och syster" ja Edith näytelmässä "Dagarna genom kattens öga".


title: Anitra Invenius

text: Inveniuksen ohjaustöihin kuuluu ruotsinsuomalaisen Uuden Teatterin tuotantoja, kuten "Suomen taivas" (2007).


title: Anitra Invenius

text: Anitra Invenius esitti pikkutyttöä Ossi Elstelän musiikkipitoisessa sotilasfarssissa "Serenaadiluutnantti" vuonna 1949. Hänen äitinsä Essi Invenius näytteli pienen sivuroolin samassa elokuvassa. Anitra Inveniuksen ensimmäinen aikuisiän elokuvarooli on nuori nainen saarella Maunu Kurkvaaran draamassa "Meren juhlat" vuonna 1963, hänen silloisella puolisollaan Pertti Roiskolla on myös pieni rooli samassa elokuvassa. Sittemmin Invenius on näytellyt useissa televisiotuotannoissa. Hänen televisiotehtäviään ovat muun muassa Paula Takala Mainostelevision "Naapurilähiössä" ja roolit useissa ruotsinkielisissä televisioelokuvissa, kuten Estherin rooli Åke Lindmanin ohjaamassa tuotannossa "Romeo, Julia och mörkret" vuodelta 1968.


title: Anitra Invenius

text: Anitra Invenius oli aviossa näyttelijä Pertti Roiskon kanssa 1961–1974. Liitosta syntyivät lapset Janina Roisko (1965) ja Kira Roisko (1967).


title: Nino Martoglio

text: Nino Martoglio (3. joulukuuta 1870 Belpasso, Catanian maakunta – 15. syyskuuta 1921 Catania) oli italialainen toimittaja, kirjailija ja elokuvaohjaaja.


title: Nino Martoglio

text: Martoglio syntyi toimittajan ja alakoulun opettajan perheeseen. Hän opiskeli merenkulkua, mutta siirtyi sittemmin toimittajaksi. Martoglio kirjoitti murrerunoja ja työskenteli vuodesta 1903 lähtien näytelmäkirjailijana sekä sisilialaisten teatteriseurueiden ohjaajana ja johtajana. Vuonna 1910 hän perusti oman teatterin Roomaan ja aloitti pitkäaikaisen yhteistyön Luigi Pirandellon kanssa. Vuosina 1913–1914 Martoglio työskenteli elokuvaohjaajana. Hänen tunnetuin elokuvansa on neorealismin edeltäjänä pidetty "Sperduti nel buio" (1914). Tuotannossaan Martoglio kuvaa yhteiskunnan vähäosaisia toisinaan intohimoisen tunteellisesti ja runollisesti, toisinaan groteskin satiirin ja farssin keinoin.


title: Nimeni on Moore, Roger Moore

text: Nimeni on Moore, Roger Moore ("My Word Is My Bond") on Roger Mooren vuonna 2008 ilmestynyt muistelmateos.


title: Nimeni on Moore, Roger Moore

text: Roger Mooren muistelmat julkaistiin nimellä "My Word Is My Bond" vuonna 2008. Mooren avustaja Gareth Owen on toimittanut kirjan. Like julkaisi teoksen suomeksi nimellä "Nimeni on Moore, Roger Moore" vuonna 2009. Kirjan suomensi Sirkka Tuovinen. Moore tuli Helsinkiin markkinoimaan teosta, minkä myötä se sai julkisuutta ja menestyi Suomessa.


title: Nimeni on Moore, Roger Moore

text: Hannu Waarala kirjoittaa arvostelussaan Keskisuomalaisessa, että teos ”on kirjoitettu löysin rantein ja ironinen pilke silmäkulmassa” eikä Moore korosta itseään. Waaralan mukaan Mooren huumori on englantilaiseen tapaan ”kuivaa ja älykästä” ja hyödyntää tilannekomiikkaa. Teoksessa on hauskoja ja eläviä kuvauksia ihmisistä ja elokuvanteosta, mutta ei juoruja. Waaralan mielestä Moore esiintyy muistelmissaan maailmanmiehenä ja tyyliniekkana. Elokuvauutiset.fin arvostelun mukaan kirja on kirjoitettu viihdyttävällä tavalla ja se kertoo mielenkiintoisia tietoja jokaisesta tunnetusta elokuvasta, jossa Moore on näytellyt.


title: Jokin ihmisessä

text: Jokin ihmisessä on Mika Waltarin pienoisromaani, jonka hän julkaisi omakustanteena 1944.


title: Jokin ihmisessä

text: Waltari tarjosi WSOY:lle kesällä 1939 kokoelmaa, joka oli muuten samanlainen kuin 1978 ilmestynyt, mutta "Kultakutrin" sijasta siinä oli "Sellaista ei tapahdu". Kustantaja kuitenkin torjui kokoelman: ”..ne kaikki samalla ovat erinomaisen epämiellyttäviä ja että niissä tämän tästä löytää sairaalloisia piirteitä, joita ei meillä ole syytä tuoda kirjallisuuteen”. Lopuksi Yrjö Jäntti toivoi, ettei Waltari pahastuisi päätöksestä. Waltari jatkoi tekstien hiomista ja julkaisi ne sitten lehdissä ja omakustanteina.


title: Jokin ihmisessä

text: Myöhemmin teksti ilmestyi WSOY:n kustantamana kokoelmassa "Kuun maisema" 1953 ja vuonna 1978 WSOY julkaisi sen yhteisniteenä pienoisromaanien "Vieras mies tuli taloon", "Ei koskaan huomispäivää", "Kultakutri" ja "Fine van Brooklyn" kanssa otsikolla "Mika Waltarin teoksia".


title: Jokin ihmisessä

text: Teosta ovat kiitelleet niin V. A. Koskenniemi aikanaan kuin myöhemmätkin kirjoittajat.


title: Jokin ihmisessä

text: Aarne Tarkas on ohjannut sen pohjalta vuonna 1956 samannimisen elokuvan.


title: Katastrofin anatomia

text: Katastrofin anatomia on dokumentaarinen televisiosarja, jossa seurataan jokaisessa jaksossa yhden eniten suomalaisia koskettaneita suuronnettomuuksia. Ohjelman juontaja toimii Antti Reini. Ensimmäinen jakso esitettiin Nelonen-kanavalla syksyllä 2015. Toinen tuotantokausi esitettiin keväällä 2017.


title: Kauhukeittiö (kausi 14)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 14 ohjelman voittaja pääsi johtamaan atlanticcityläistä miljardin dollarin Caesars Atlantic City -kasinohotellin ravintolaa. Kausi esitettiin Yhdysvalloissa FOX-kanavalla 3. maaliskuuta – 9. kesäkuuta 2015.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 14)

text: Meghan Gillin joukkue


title: Kauhukeittiö (kausi 14)

text: T Gregoiren joukkue


title: Vähävirtsaisuus

text: Vähävirtsaisuus eli oliguria on elimistön tila, jossa vuorokautinen virtsan määrä on vähemmän kuin 400 ml. Vähävirtsaisuutta voi aiheuttaa elimistön kuivuminen (dehydraatio), hypovoleeminen shokki, munuaisten vajaatoiminta tai jokin muu munuaisten toiminnan häiriö, vatsakalvontulehdus ja useat muut sairaudet.


title: Vähävirtsaisuus

text: Oligurian äärimmäinen muoto on anuria, jossa virtsaneritystä ei ole ollenkaan, tai se on erittäin vähäistä (vähemmän kuin 100 ml/vrk.).


title: Liisa Eskola

text: Liisa "Folk Liisa" Eskola on suomalainen muusikko. Hän on laulanut ja soittanut kitaraa yhtyeessä Ajopuut sekä duona Tuomari Nurmion kanssa. Folk Liisan ja Tuomari Nurmion duoalbumi Ihmemaassa julkaistiin 1. tammikuuta 2016. Nurmion kanssa vuodesta 2008 keikkaillut Eskola on esiintynyt myös nimillä Tohtori Eskola, Dr. Liza ja Tohtori L.


title: Kuubanpeukaloinen

text: Kuubanpeukaloinen ("Ferminia cerverai") on peukaloisten heimoon kuuluva varpuslintu.


title: Kuubanpeukaloinen

text: Kuubanpeukaloista Kuubassa Zapata-nimisellä kosteikkoalueella ja sen levinneisyysalueen pinta-ala on noin 940 km. Laji on luokiteltu erittäin uhanalaiseksi, koska sen levinneisyysalue ja todennäköisesti myös populaatio ovat hyvin pienet.


title: Kennosammakko

text: Kennosammakko, aiemmin kennokonna tai tähtisormisammakko ("Pipa pipa") on Etelä-Amerikassa esiintyvä kennosammakkolaji. Eniten kennokonnaa esiintyy Amazonin sademetsän alueella Brasiliassa ja Kolumbiassa.


title: Kennosammakko

text: Koiras hedelmöittää munat, jotka asetetaan naaraan selkään. Naaras hautoo munia selässään ja luo kennoston, jossa poikaset kehittyvät nuijapäiksi ja lopulta täysikasvuisiksi. Kooltaan täyskasvuinen kennokonna on yleensä noin 15 senttimetriä. Konnalla ei ole kieltä eikä hampaita.


title: Joe Hicketts

text: Joseph Hicketts (s. 4. toukokuuta 1996 Kamloops, BC, Kanada) on kanadalainen jääkiekkopuolustaja, joka pelaa WHL-joukkue Victoria Royalsissa.


title: Starship

text: Starship on yhdysvaltalainen rock-yhtye, joka perustettiin vuonna 1985. Yhtye oli alun perin jatkoa Jefferson Starshipille, mutta jäsenvaihdokset ja musiikillinen suuntaus tekivät siitä täysin oman juttunsa.


title: Starship

text: Perustajajäsen Paul Kantnerin lähdön jälkeisen oikeusjutun seurauksena yhtye otti vuonna 1985 käyttöön nimen Starship. Se sai poplistahittejä kappaleillaan "Sara", "We Built This City", "Nothing’s Gonna Stop Us Now" ja "It's Not Over ('Til It's Over)". Yhtyeen suosio hiipui 1990-luvun alkuun mennessä. Lähes kaikki alkuperäiset jäsenet olivat lähteneet, ja yhtyeen toiminta oli lakannut vuonna 1991. Mickey Thomas perusti sen jälkeen yhtyeen nimeltä Starship featuring Mickey Thomas ja lähti sen kanssa kiertueelle.


title: Sennosidi

text: Sennosidi tai senna glykosidi on sennakasveista eristetty ulostuslääke. Sitä käytetään joko oraalisesti tai peräsuolen kautta. Suun kautta otettuna vaikutus alkaa 6-12 tunnin kuluessa, peräsuolen kautta lähes välittömästi. Se ei ole yhtä tehokas laksatiivi kuin risiiniöljy. Sennaa on käytetty lääkekasvina jo useita satoja vuosia.


title: Sennosidi

text: Kemiallisesti se on glykosidi.


title: Sennosidi

text: Sennosidi on WHO:n listalla yhteiskunnalle tärkeimmistä lääkkeistä


title: Sennosidi

text: Japanilainen silmälääkevalmistaja Santen Pharmaceutical valmisti Tampereella muun muassa sennosidi lääkeraaka-ainetta. Tuotanto päätettiin vuonna 2013 siirtää vuoden 2016 loppuun mennessä Intiaan ja Kiinaan.


title: Settle

text: Settle on englantilaisen elektronista musiikkia soittavan duon Disclosuren esikoisalbumi, jonka julkaisi Island Records 31. toukokuuta 2013. Albumi nousi julkaisuviikollaan Britannian albumilistan ykköseksi. British Phonographic Industry antoi sille platinalevyn 4. huhtikuuta 2014.


title: Settle

text: Albumin kappaleessa ”Latch” vierailee brittilaulaja Sam Smith ja kappaleessa ”You & Me” Eliza Doolittle.


title: Thomas Chabot

text: Thomas Chabot (s. 30. tammikuuta 1997 Sainte-Mairie, Quebec, Kanada) on kanadalainen jääkiekkopuolustaja, joka pelaa NHL-joukkue Ottawa Senatorsissa. Senators varasi hänet ensimmäisen kierroksen 18. pelaajana .


title: Anthony Beauvillier

text: Anthony Beauvillier (s. 8. kesäkuuta 1997 Sorel, Quebec, Kanada) on kanadalainen jääkiekkoilija, joka pelaa NHL-joukkue New York Islandersissa. Hän on pelipaikaltaan laitahyökkääjä, mutta osaa pelata myös keskellä. New York Islanders varasi Beauvillierin ensimmäisen kierroksen 28. pelaajana .


title: Pokémon: Darkrai nousee

text: Pokémon: Darkrai nousee () on kymmenes kokopitkä Pokémon-elokuva vuodelta 2007. Yhdysvalloissa se julkaistiin helmikuussa 2008, ja Suomessa TV-ensi-ilta oli MTV3-kanavalla 28. joulukuuta 2008. Myöhemmin elokuva on näytetty myös heinäkuussa 2009 sekä kahdesti vuonna 2012.


title: Pokémon: Darkrai nousee

text: Kaksi legendaarista Pokémonia, Dialga ja Palkia taistelevat toisessa ulottuvuudessa. Niiden taistelu vaikuttaa oikeaankin maailmaan, ja voi pahimmassa tapauksessa tuhota sen kokonaan, tiedemies Tonion lukeman päiväkirjan mukaan.


title: Pokémon: Darkrai nousee

text: Alku- ja loppulauluja ei suomennettu, vaan ne jätettiin englanninkieliseen asuun.


title: Helinä Schaffter

text: Tuovi Helinä Lemmikki Schaffter, o.s. "Jaakkola" (8. lokakuuta 1924 – 20. joulukuuta 2010) oli suomalainen juristi. Hän oli Vaasan hovioikeuden hovioikeudenneuvos 1962–1973 ja vesiylituomari 1973–1991.


title: David Siegel

text: David Siegel (s. 28. elokuuta 1996) on saksalainen mäkihyppääjä, joka edustaa SV Baiersbronn -seuraa.


title: David Siegel

text: Siegel debytoi maailmancupissa uudenvuodenpäivänä 2016 mäkiviikon Garmisch-Partenkirchenin osakilpailussa. Hän saavutti heti ensimmäiset pisteensä sijoittumalla 16:nneksi. Parhaimmillaan hän on ollut kolmastoista Wisłassa marraskuussa 2018.


title: David Siegel

text: Continental Cupissa Siegel on saavuttanut seitsemän osakilpailuvoittoa. Hän sijoittui Continental Cupin kokonaiskilpailussa kolmanneksi kaudella 2017–2018.


title: David Siegel

text: Nuorten MM-kisoissa hän saavutti vuonna 2016 Râșnovissa kultaa henkilökohtaisessa kilpailussa ja joukkuemäessä sekä pronssia sekajoukkuemäessä.


title: Kaivannon sairaala

text: Kaivannon sairaala (Kaivannon B-mielisairaala, entinen Pirkanmaan sairaala) on ollut Kangasalla lähellä Kaivannon kanavaa sijaitseva psykiatrinen sairaala. Sairaala perustettiin vuonna 1963 ja peruskorjattiin vuosina 1993–1994. Se on kuulunut Pirkanmaan sairaanhoitopiiriin vuoteen 2015 asti. Vuoden 2015 lopulla sairaalakäyttö loppui ja rakennuksissa toimi SPR:n ylläpitämä vastaanottokeskus . Vastaanottokeskuksen toiminta päättyi keväällä 2016, jonka jälkeen rakennus on ollut tyhjillään.


title: Lähtevä ryhmä

text: Lähtevä ryhmä eli poistuva ryhmä on kemiallisessa reaktiossa joko sähköisesti neutraali tai negatiivisesti varautunut atomi tai molekyyli, joka irtoaa reaktion lähtöaineesta. Lähtevä ryhmä voi ottaa mukaansa sidoselektronit jolloin sitä kutsutaan nukleofuugiksi. Tyypillisiä neutraaleja lähteviä ryhmiä ovat esimerkiksi vesi ja ammoniakki ja lähtevinä ryhminä yleisiä anioneja ovat esimerkiksi halogenidi- ja karboksylaatti-ionit.


title: Lähtevä ryhmä

text: Parhaimmat lähtevät ryhmät ovat ioneja tai molekyylejä, jotka kykenevät hyvin vastaanottamaan elektroniparin ja joiden polarisoituvuus on alhainen. Tyypillisesti hyvät lähtevät ryhmät ovat neutraaleja tai hyvin heikkoja emäksiä ja hyvin heikkoja nukleofiileja. Usein käytetty suure käsiteltäessä ryhmän kykyä toimia lähtevänä ryhmänä on pK-arvo, joka on lähtevän ryhmän konjugaattihapon pK-arvo. Mitä matalampi pK-arvo on sitä parempi on lähtevä ryhmä. Esimerkiksi jodidi-ioni on parempi lähtevä ryhmä monissa reaktioissa kuin kloridi-ioni, koska jodidi-ionin pK on -10 ja kloridi-ionin pK-arvo on -7. Usein hyvän lähtevän ryhmän sidos reaktion lähtöaineessa on suhteellisen heikko.


title: Lähtevä ryhmä

text: Lähtevä ryhmä on tärkeä erityisesti nukleofiilisissa substituutioissa ja eliminaatioreaktiossa. Esimerkiksi S1- ja S2-mekanismilla tapahtuvat reaktiot ovat yleisesti sitä nopeampia, mitä parempi lähtevä ryhmä niissä on.


title: Luis Stadlober

text: Luis Stadlober (s. 23. heinäkuuta 1991) on itävaltalainen maastohiihtäjä. Hän edustaa SC Sparkasse Radstadt-Salzburg -seuraa.


title: Luis Stadlober

text: Stadlober debytoi maailmancupissa joulukuussa 2015 Davosin vapaan sprintissä ollen 46:s. Ensimmäistä kertaa hän sijoittui 30 parhaan joukkoon Tour de Skin avauskilpailussa uudenvuodenpäivänä Lenzerheiden vapaan sprintissä ollen 25:s.


title: Luis Stadlober

text: Myös Stadloberin pikkusisko Teresa Stadlober on maastohiihtäjä. Heidän isänsä Alois Stadlober on maastohiihdon maailmanmestari ja äitinsä Roswitha Steiner alppihiihdon MM-mitalisti.


title: Pierre-Luc Dubois

text: Pierre-Luc Dubois (s. 24. kesäkuuta 1998 Sainte-Agathe-des-Monts, Quebec, Kanada) on kanadalainen jääkiekkoilija, joka pelaa QMJHL-joukkue Cape Breton Screaming Eaglesissä. Columbus Blue Jackets varasi hänet ensimmäisellä kierroksella  kolmantena pelaajana.


title: Pierre-Luc Dubois

text: Dubois varattiin ensimmäisellä kierroksella viidentenä pelaajana vuoden 2014 varaustilaisuudessa QMJHL-joukkue Cape Breton Screaming Eaglesiin. Hän siirtyi joukkueeseen kaudeksi 2014-2015. Tulokaskaudellaan Dubois oli liigan 16-vuotiaista pelaajista eniten pisteitä kerännyt.


title: Pierre-Luc Dubois

text: 1. joulukuuta 2015 Dubois oli mukana Kanadan 30 pelaajan leirillä ennen vuoden 2016 nuorten maailmanmestaruuskilpailuita. Hän oli toinen kahdesta 17-vuotiaasta pelaajasta.


title: Randolf von Schalien

text: Sven Nils Randolf von Schalien (s. 13. maaliskuuta 1932 Helsinki) on suomalainen tekniikantutkija ja emeritusprofessori. Hän on ollut Åbo Akademin lämpötekiniikan professori ja tutkinut termodynamiikkaa.


title: Randolf von Schalien

text: Schalien valmistui ylioppilaaksi 1950, diplomi-insinööriksi 1956 ja tekniikan lisensiaatiksi 1962 Teknillisestä korkeakoulusta. Hän oli Teknillisessä korkeakoulussa assistenttina vuosina 1954–1962 ja hoiti puolen professorin virkaa 1961–1962. Vuosina 1962–1971 hän oli Åbo Akademin lämpö-säätötekniikan vt. professori ja lämpötekniikan professori 1971–1997.


title: Randolf von Schalien

text: Professori von Schalienin erikoisalat ovat teknillinen termodynamiikka, lämmön- ja aineensiirto, teknillinen virtausoppi sekä prosessimallialgoritmien luominen tietokoneille mitoitusta ja ohjausta varten sekä prosessien optimointi. Hän on kehittänyt uuden monivaiheoptimointimenetelmän ”Proportional Operator Dynamic Programing” sekä on-line adaptiivisten mallien käyttöä prosessien  ohjauksessa ja optimoinnissa. Hänen tutkimuskohteina ovat olleet muun muassa metallikelaattien muodostamisreaktioiden termodynamiikka, selluloosatehtaiden monivaihehaiduttamot, höyrytyskiteytys, vanadiiniuunit sekä masuunit.


title: Michael McLeod

text: Michael McLeod (s. 3. helmikuuta 1998 Mississauga, Ontario, Kanada) on kanadalainen jääkiekkoilija, joka pelaa OHL-joukkue Mississauga Steelheadsissa. Hänen odotetaan tulevan varatuksi ensimmäisellä kierroksella .


title: Michael McLeod

text: McLeod pelasi Greater Toronto Hockey Leaguessa Toronto Marlborosin joukkueessa. Vuonna 2014 hän johti joukkueensa OHL Cupin voittoon ja hänet palkittiin OHL:n arvokkaimpana pelaajana Tim Adams Memorial Trophylla.


title: Michael McLeod

text: McLeod varattiin Mississauga Steelheadsiin ensimmäisellä kierroksella viidentenä pelaajana vuoden 2014 OHL:n varaustilaisuudessa. Hän siirtyi joukkueeseen kaudeksi 2014–2015.


title: Max von Schantz

text: Max Filip Eberhard von Schantz (20. tammikuuta 1922 – 25. marraskuuta 2007) oli suomalainen kemisti. Hän oli Helsingin yliopiston farmakognosian professori 1963–1987. Hän tutki haihtuvia öljyjä kromatografisia menetelmiä käyttäen ja myös rohdoskasvien viljelyä.


title: Kivilampi (Parkano, Majajärvi)

text: Kivilampi on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kivilampi on osa Vuorijoen valuma-aluetta.


title: Kivilampi (Parkano, Majajärvi)

text: Lammen pituus on 400 metriä, leveys 250 metriä ja sen pinta-ala on 5,8 hehtaaria. Se sijaitsee tiheästi ojitetun suoalueen keskellä. Siihen laskee kaksitoista suo-ojaa lammen eteläpäästä lähtee sen laskuoja, joka virtaa 1,8 kilometriä ja laskee Kuuhimojärveen. Rantaviivan pituus on 1,1 kilometriä ja rannalle on rakennettu yksi vapaa-ajan asunto. Sille johtaa tie Majajärveltä ja Parkanon keskustasta.


title: Kivilampi (Parkano, Majajärvi)

text: Ennen Suomessa toteutettu laajamittaista soiden ojittamista Kivilammen laskuoja kiemurteli luontaisena soiden läpi. Tämän tilanteen näkee vielä vuoden 1959 painetussa peruskartassa. Kun ojitus oli seudulla suoritettu, siirrettiin yläjuoksulla vesi virtaanaan kaivettuihin suo-ojiin ja luontainen puron uoma jätettiin kuivaksi. Hylätty puron osuus erottuu vielä vuoden 1984 peruskartassa.


title: Valkeinen (Parkano)

text: Valkeinen on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Valkeinen on osa Vuorijoen valuma-aluetta.


title: Valkeinen (Parkano)

text: Järven pituus on 1,1 kilometriä, leveys 500 metriä ja sen pinta-ala on 32 hehtaaria. Se sijaitsee metsä- ja suomaastossa Valkeisennevan länsipuolella noin 10 kilometriä koilliseen Parkanon kirkolta. Se on muuten ojitetun suon ympäröimä paitsi etelä- ja itärannoiltaan, missä on kangasmaastoa. Vaikka suo on tiheästi ojitettu, ei laskuojia ole johdettu järveen. Järven oma laskuoja, joka lähtee järven eteläpäästä, on poikkeus. Laskuoja virtaa suo-ojien verkoston kautta Iso Ristiharjunlammen laskuojaan, joka yhtyy Ritajokeen myöhemmin. Ritajoki laskee Majajärveen. Järvessä on paljon kiviä ja kuusi pientä luotomaista saarta. Rannolle on rakennettu kahdeksan vapaa-ajan asuntoa, joille johtaa tiet idästä valtatieltä 3 tai etelästä Parkanon keskustasta.


title: Valkeinen (Parkano)

text: Vuoden 1959 painetussa peruskartassa ei järvelle johtanut kävelypolkua kummempaa tietä. Ensimmäiset vapaa-ajan asunot on piirretty vuoden 1984 painettuun peruskarttaan. Laskuoja oli jo vuonna 1959 kaivetussa uomassa ja se virtasi Saarimäen (Ristiharjun) maatilan kautta kohtaan, josta ylitettiin Ristiharjun matala osuus "Ritojokeen" (Ritajokeen).


title: Honda CB Hornet

text: Honda CB Hornet on Hondan valmistama moottoripyörämalli.


title: Honda CB Hornet

text: Honda Hornet -sarja oli japanilaisen valmistajan suosittu katteeton ns. nakupyörä-mallisto. Hornet on monissa lähteissä kategorioitu myös streetfighter-luokkaan. Viralliset mallinimet olivat CB250F, CB600F ja CB900F. Suunnittelun painopiste oli kaupunkikäytössä, mutta se sai ajan myötä hyvän maineen monipuolisena yleismoottoripyöränä hyvinkin vaihtelevassa käytössä. Pyörä oli alusta alkaen tunnettu ketteryydestä ja helposta käsiteltävyydestä ja pyörämalli olikin erittäin suosittu mm. ajo-opetuskäytössä.


title: Honda CB Hornet

text:
Mallisto sai alkunsa vuonna 1996, kun nelisylinteriseksi varsin pienellä 249-kuutioisella - Honda Jadesta peräisin olevalla - moottorilla varustettu ensimmäinen versio esiteltiin. Japanissa moottoripyörien vakuutusmaksut etenkin suuremmissa kuutiotilavuuksissa olivat tuolloin erittäin korkeat ja markkinoilla oli kysyntää pienemmille kuutiotilavuuksille. Malli olikin alkuun tarkoitettu vain lähinnä Japanin sisämarkkinoille ja esim. Suomeen 250-kuutioista mallia ei koskaan virallisesti tuotu.
Honda iski kultasuoneen, kun vuonna 1998 esiteltiin mm. Eurooppalaisten motoristien suosiossa olevaan keskiluokkaan 599-kuutioinen versio. Mallista tuli hyvin suosittu nakupyörä-markkinoilla. 250-kuutioisesta poiketen 600-kuutioista mallia myytiin maailmanlaajuisesti ja lopulta siitä tuli yksi Hondan myydyimmistä "isoista" moottoripyörämalleista. Pyörä sai mainetta myös ammattikäytössä, mm. Britanniassa se oli suosittu mp-lähettien työkaluna, jossa se todettiin käytössä luotettavaksi ja vähävikaiseksi peruspyöräksi. Hornetina tunnettua nakupyörämallia valmistettiin vuodesta 1996 vuoteen 2013. Lopulta Hornet-nimestä luovuttiin ja edeltäjäänsä muistuttava, mutta täysin uusi seuraaja CB650F esiteltiin mallivuodeksi 2014. Yhdysvalloissa "Hornet" -mallinimi on rekisteröity AMC-autovalmistajalle ja siellä se myytiin alusta alkaen eri nimellä.
Alkuun pyörää valmistettiin Japanissa, mutta vuonna 2002 tuotanto siirrettiin Italiaan. Moottorit tulivat Hornetin tuotannon loppuun asti Japanista, kunnes seuraajan myötä kustannussyistä Hondan isompikuutioisten voimalähteiden valmistusta siirrettiin saarivaltion ulkopuolelle.


title: Honda CB Hornet

text: Mallivuodeksi 2002 saataville tuli Hornet-malliston uudeksi lippulaivaksi, 919-kuutioisella, polttoaineensuihkutuksella varustetulla moottorilla varustettu tehokkaampi malli. Rungoltaan pyörä perustui pienemmän mallin konstruktioon, mutta esim. tankki oli suurempi. Myös jarrut vaihdettiin kasvaneen suorituskyvyn myötä tehokkaammiksi kuin 600-kuutioisessa Hornetissa. Tekniikka saatiin lainaamalla voimalähde CBR900RR Fireblade -sportista. Tehoa nelisylinterisessä rakenteellisesti vankkana tunnetussa 16-venttiilisessä vesijäähdytteisessä dohc-koneessa oli Hornetiin "kesytettynä" 110 hevosvoimaa, mutta nakupyörälle tärkeämpää alavääntöä isompi moottori toi pikkusisareensa nähden huipputehoa huomattavasti enemmän. Honda sai myös pidettyä painon kurissa, eikä "iso" Hornet painanut kuin 18 kiloa enemmän kuin vastaava 600-kuutioinen malli, joten Hornetin hyvänä tunnettu ketteryys ja helppo käsiteltävyys säilyi myös isomman moottorin yhteydessä. Tätä "isomoottorista" mallia valmistettiin vuoteen 2005 asti. Myynti jäi selvästi vähäisemmäksi kuin pienemmällä moottorilla varustetun sisarmallinsa.


title: Honda CB Hornet

text: Hornetin maailmanlaajuiseen suosioon nostanut ensimmäisen sukupolven 600-kuutioinen muunnos oli tuotannossa vuosina 1998-2006. Tuon välin vuosimalleille ominaista oli suuri tunnistettava pyöreä ajovalo, joka antoi "retro"-vaikutelmaa. Perinteistä näköä antoivat alkupään malleissa myös pyöreät analogiset "kahvikuppi"-mittaristot, jotka muuttuivat vähitellen osin digitaalisiksi. Vesijäähdytteinen, kaasuttimilla varustettu 599-kuutioinen 4-sylinterinen 16-venttiilinen dohc-moottori oli suoraan lainattu katteellisesta CBR-sporttimallista. Kone oli korkeilla kierroksilla hyvinkin terhakka, mutta alavääntö jäi ohueksi. Runko oli teräksinen palkkirunko. Takahaarukka oli kaksipuolinen teräksestä valmistettu. Takana oli yksi iskunvaimennin, edessä teleskooppi, joka muuttui 2005 face-liftissä USD-tyyppiseksi. Jarruina edessä oli hydrauliset kaksoislevyjarrut, takana yksi levy. Sukupolven kahdeksan valmistusvuoden varrelle mahtui monia pienempiä ja suurempia uudistuksia, sekä face-liftejä. Ensimmäinen huomattavampi kasvojen kohotus tehtiin mallivuodeksi 2000, toinen mallivuodeksi 2005. Mallivuosi 2007 toi mukanaan uuden sukupolven mallin, joka oli kaikilta osin täysin uusi pyörä. Ensimmäisen sukupolven mallivuosien 1998-2006 välillä huomattavimpia uudistuksia tapahtui mm. etupyöräkoossa, mittaristossa, tankissa, etujousituksessa, jarruissa ja monissa muissa pienemmissä yksityiskohdissa. Myös moottoria ja pakoputkistoa hienosäädettiin ja teho nousi ajan myötä 94 hevosvoimasta 97 hevosvoimaan face-liftien yhteydessä. Ajan myötä Hornet sai myös Hondan isommista pyöristä tutun HISS-varkaudenestolaitteen. Vaikka pyörä pysyi liki kymmenen vuoden ajan ulkoisesti hyvin samannäköisenä, yhdennäköisyydestä huolimatta esim. vuosimallit 1998 -ja 2006 eivät kuitenkaan tekniikkaa ja perusrakennetta lukuun ottamatta omaa montaa suoraan vaihtokelpoista osaa. Perustaltaan ja teknisesti pyörä kuitenkin säilyi melko muuttumattomina tuotannon alusta vuoteen 2006 asti. Muutokset olivat muutamaa suurempaa poikkeusta lukuun ottamatta enimmäkseen kosmetiikkaan ja ergonomiaan liittyviä. Mallit tunnettiin tyyppikoodeilla PC34 (1998-2001) ja PC36 (2002-2006).


title: Honda CB Hornet

text: Pyörään on ollut saatavilla myös erilaisia kuristussarjoja, joilla 600-kuutioisen Hornetin tehot on saatu mahtumaan alempiin ajokorttiluokkiin. Vuosituhannen alussa saatavilla oli myös paremmin matka-ajoon soveltuva ns. varttikatteella varustettu S-malli.


title: Honda CB Hornet

text:
Syksyllä 2006 paljastettiin mallivuodeksi 2007 täysin uusi CB600F Hornet. Valmistajan tyyppikoodi uudelle pyörälle oli PC41. Pyörä oli nyt kokoonpanon lisäksi myös kokonaan muotoiltu Hondan tehtailla Italiassa. Ulkonäkö muuttui nykyaikaisemmaksi, entistä urheilullisemmaksi ja mm. Hornetin aiemmasta tavaramerkistä, eli pyöreästä etuvalosta lopulta luovuttiin. Tehtaan upouusi 599-kuutioinen moottori lainattiin Hornetin kanssa samana vuonna myös täysin uusiutuneesta CBR600rr-sportista. Moottoria viilattiin tehoalueiltaan paremmin nakupyörään sopivaksi ja se täytti tuolloin juuri voimaan tulleet kireämmät euro 3 -päästövaatimukset. Tehoa uusi vesijäähdytteinen nelisylinterinen 16-venttiilinen dohc-moottori antoi Hornetissa 102 hv - eli 18 hevosvoimaa vähemmän kuin CBR600rr:ssä, mutta etenkin ala -ja keskialueen vääntö oli tanakampaa kuin sporttisisaressaan. Hornetissa männät olivat valetut, vastoin kuin CBR600rr:ssä jossa männät olivat taotut. Myös kampiakseli oli Hornetissa painavampi paremman sitkeyden saavuttamiseksi. Lisäksi nokkien ajoitus oli eri -ja ruiskurungot hieman pienemmät kuin CBR600rr:ssä. Uuden mallin myötä siirryttiin lopulta myös 600-kuutioisessa Hornetissa CV-kaasuttimista elektronisesti ohjattuun PGM-FI polttoaineen suihkutukseen. Runko oli entistä vääntöjäykempi, mutta materiaalin vaihduttua alumiiniin aiempaa teräksistä kevyempi. Viisipuolaiset kevytmetallivanteet olivat täysin uudet, samankaltaiset kuin CBR600rr:ssä. Myös takahaarukassa siirryttiin teräksestä alumiiniin ja pakoputkisto siirtyi ylhäältä satulan tienoilta alas pyörän alle paremman painopisteen luomiseksi. Uusien materiaalien myötä pyörä oli aiempaa mallia hieman kevyempi. Pakoputkisto sai em. kiristyneiden päästömääräysten seurauksena katalysaattorin, jossa oli seoksen muodostusta ohjaava lambda-anturi. Suihkutuksen myötä polttoainetalous parani ja yhdessä tankin koon kasvun kanssa pyörällä kykeni ajamaan tankillisella pidemmälle kuin aiemmilla malleilla. Malliuudistuksen yhteydessä Hornetiin tuli saataville lisävarusteeksi myös lukkiutumattomat ABS-yhdistelmäjarrut kolmimäntäisillä etujarrusatuloilla.
2007 tulleen suuren malliuudistuksen jälkeen Hornet säilyi tekniikan osalta muuttumattomana tuotannon loppuun asti. Mallivuonna 2011 tullut lievähkö face-liftaus muutti mittariston kokonaan digitaaliseksi (aiemmassa kierroslukumittari oli analoginen) ja etuvalo muutti jälleen hieman muotoaan. Muuten muutokset vuosien 2007-2013 välillä olivat enimmäkseen väritykseen ja pieniä ulkonäköön liittyviä viilauksia. Viimeistely Horneteissa oli ollut aina hyvällä tasolla ja luotettavuuden osoituksena Suomessa pyörään sai 4 vuoden takuun.
Jo ensimmäisistä malleista lähtien Hornetiin on ollut saatavilla paljon erilaisia after-market lisävarusteita ja varustepaketteja, joilla pyörää on voinut muokata mieleisekseen. Honda tarjosi uusiin pyöriin alkuperäistä RTG-sarjaa, jonka mukana pyörään tuli pyörän väriin sävytetty takalokasuoja eli ns. hugger, mittariston päälle pieni tuuliohjain, tankin suojatarra, "ducktail" takaistuimen suojus sekä naarmusuojat moottorin kylkiin. Yleinen modaus Horneteihin on ollut ohjaustangon vaihto leveämpään, jolloin tehtaan jäljiltä kapeahko ajoasento on kokenut usean käyttäjän mielestä selvän parannuksen.


title: Honda CB Hornet

text: Mallivuodeksi 2014 Hornet mallinimenä siirtyi vihdoin 17 vuoden jälkeen eläkkeelle, kun lyhyesti ja ytimekkäästi vain CB650F:ksi nimetty uuden sukupolven nakupyörä esiteltiin Hornetin seuraajaksi. Vaikka manttelinperijä hieman muistuttikin viimeisintä Hornetia, uudessa mallissa ei valmistajan mukaan ollut yhtään vaihtokelpoista osaa edeltäjän kanssa. Tämän julkistamalla valmistaja ilmeisesti halusi tehdä selväksi, että Hornet on lopulta siirretty historiaan. Uuden mallin täysin uutta moottoria oli suurennettu Hornetin vastaavasta ja sitä oli kehitetty mm. parempaa vääntöä, polttoainetaloutta ja päästöjä silmällä pitäen. Mm. uuden moottorin sisäisiä kitkoja oli saatu pienennettyä. Huipputeho kuitenkin putosi viimeisempään Hornettiin nähden ja mm. keula vaihtui USD-mallisesta takaisin perinteisempään ratkaisuun.


title: Edzard Schaper

text: Edzard Hellmuth Schaper (1908–1984) oli saksalainen kirjailija ja kääntäjä. Hän asui Virossa 19301940 ja Suomessa 19401944, vuodesta 1947 Sveitsissä. Hänen tuotantonsa keskeinen teema on ihmisen suhde uskontoon ja yhteiskuntajärjestelmiin. Hän käänsi suomalaista kirjallisuutta, muun muassa Aleksis Kiven "Seitsemän veljestä", Frans Eemil Sillanpään teoksen "Hurskas kurjuus". Hänen omia teoksiaan on suomennettu.


title: Jan Toorop

text: Jan Toorop (1858–1928) oli alankomaalainen taidemaalari. Toorop asui lapsuudessaan Jaavassa, mikä sekin heijastuu hänen taiteessaan. Taiteilijana hän edusti aluksi realismia ja neoimpressionismia, 1890-luvulta lähtien mystistä symbolismia, jossa pyrki kuvaamaan sielujen tiloja jyrkällä viivarytmiikalla ja värien vastakkaisuudella. Hän kuvasi mystis-uskonnollisia aiheita herkillä ääriviivoilla. Tooropin viivarytmiikassa on myös jugendia. Hän onkin maansa merkittävimpiä jugendtyylin edustajia. Hän kuului George Henrik Breitnerin ohella noin vuonna 1900 nousseeseen uuteen alankomaalaisten taiteilijoiden polveen. Toorop kuului myös Aubrey Beardsleyn ohella fantastisiin taiteilijoihin, jotka tekivät makaaberin eroottisesti kuvia kohtalokkaista naisista.


title: Mooses Mentula

text: Seppo ”Mooses” Mentula (s. 1976 Tuupovaara) on suomalainen kirjailija ja opettaja.


title: Mooses Mentula

text: Mentulan esikoisteos, novellikokoelma "Musta timantti" (2011), oli Helsingin Sanomien kirjallisuuspalkintoehdokkaana. Hänen ensimmäinen romaaninsa "Isän kanssa kahden" ilmestyi vuonna 2013. Teos julkaistiin saksaksi 2014. Mentulan toinen romaani "Jääkausi" ilmestyi vuonna 2016. Se käsittelee koulukiusaamista.


title: Mooses Mentula

text: Mentula vietti lapsuutensa ja nuoruutensa Kuhmossa ja asui seitsemän vuotta Lapissa. Hän alkoi kirjoittaa paikallislehti Kuhmolaiseen 16-vuotiaana. Mentula työskenteli Lapin Kansassa ja Lapin Radiossa 1998–2004. Mentula opiskeli luokanopettajaksi Rovaniemellä ja työskenteli luokanopettajana Syväjärven koululla Sodankylässä 2004–2006. Hän on toiminut myös Tuusulassa kyläkoulun rehtorina.


title: Juuso Välimäki (jääkiekkoilija)

text: Juuso Välimäki (s. 6. lokakuuta 1998 Nokia) on suomalainen jääkiekkopuolustaja, joka pelaa NHL-joukkue Calgary Flamesin organisaatiossa. Seura varasi hänet ensimmäisellä kierroksella 16. pelaajana kesällä .


title: Juuso Välimäki (jääkiekkoilija)

text: Välimäki aloitti jääkiekkoilun 6-vuotiaana. Hän on Nokian Pyryn kasvatti, mutta siirtyi juniorina sittemmin Tampereen Ilvekseen. Kaudella 2012–2013 Välimäki osallistui kauden aikana yhtenä viidestä suomalaispelaajasta IIHF Development Campiin. Kaudella 2013–2014 hän nousi Ilveksen B-nuorten kapteenistoon. Välimäki palkittiin kauden päätteeksi B-nuorten SM-sarjan parhaana tulokkaana Heino Pulli -palkinnolla.


title: Juuso Välimäki (jääkiekkoilija)

text: Toukokuussa 2015 Välimäki teki kaksivuotisen SM-liigasopimuksen Ilveksen kanssa. Ennen tätä Madison Capitols varasi hänet 87. pelaajana USHL:n varaustilaisuudessa. Samana kesänä Välimäen varasi myös WHL-joukkue Tri-City Americans 14. pelaajana . Hän päätti oman kehityksensä kannalta siirtyä Americansiin kaudeksi 2015–2016. Välimäki teki siellä tulokaskaudellaan 56 runkosarjaottelussa tehot 7+25=32. Kaudella 2016–2017 hän oli joukkueensa eniten maaleja tehnyt puolustaja ja neljänneksi paras pistemies tehoilla 19+42=61. Välimäki sijoittui WHL:n puolustajien maalipörssissä neljänneksi ja pistepörssissä seitsemänneksi. Hän pelasi kauden aikana CHL Top Prospects Gamessa. Välimäki valittiin kauden päätteeksi WHL:n läntisen konferenssin toiseen tähdistökentälliseen.


title: Juuso Välimäki (jääkiekkoilija)

text: Calgary Flames varasi Välimäen ensimmäisellä kierroksella 16. pelaajana . Hänen ja aiemmin varaustilaisuuden kolmantena pelaajana varatun Miro Heiskasen varauksen myötä ensimmäistä kertaa historiassa kaksi suomalaispuolustajaa varattiin ensimmäisellä kierroksella samana vuonna. Lisäksi samassa varaustilaisuudessa ensimmäisellä kierroksella suomalaispuolustajista varattiin myöhemmin myös Urho Vaakanainen (18. varaus) ja Henri Jokiharju (29. varaus). Jo samana kesänä heinäkuussa Välimäki teki Flamesin kanssa kolmivuotisen tulokassopimuksen. Hän jatkoi kaudella 2017–2018 Tri-City Americansin WHL-joukkueessa. Välimäki valittiin kauden päätteeksi liigan läntisen konferenssin toiseen tähdistökentälliseen.


title: Juuso Välimäki (jääkiekkoilija)

text: Välimäki otti paikan Calgary Flamesin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 3. lokakuuta 2018 vieraissa Vancouver Canucksia vastaan. Välimäki merkittiin Flamesin kolmospuolustajapariin Michael Stonen viereen. Hän sai ottelussa jääaikaa 10.19 minuuttia ja Välimäki keräsi teholukeman -2. Ensimmäisen NHL maalinsa hän teki kuudennessa ottelussaan 17. lokakuuta 2018 kotiottelussa Boston Bruinsia vastaan. Välimäen osuma jäi Flamesin 5–2-voittoon päättyneen ottelun ratkaisumaaliksi. Hänet valittiin ottelun kolmostähdeksi.


title: Juuso Välimäki (jääkiekkoilija)

text: Välimäki pelasi alle 20-vuotiaiden MM-kilpailuissa vuosina 2017 ja 2018. Ensimmäisessä turnauksessa hänet valittiin toisen Latviaa vastaan pelatun karsintasarjan ottelun päätteeksi Suomen ottelun parhaaksi pelaajaksi. Välimäki teki ottelussa kaksi maalia. Vuoden 2018 turnauksessa hän toimi Suomen kapteenina.


title: Juuso Välimäki (jääkiekkoilija)

text: Välimäki pelasi myös alle 18-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen ja ensimmäinen turnaus hopeaan. Vuoden 2016 turnauksessa hän toimi Suomen maailmanmestarijoukkueen kapteenina. Välimäki pelasi myös alle 18-vuotiaiden Ivan Hlinkan muistoturnauksessa vuosina 2014 ja 2015.


title: Juuso Välimäki (jääkiekkoilija)

text: Välimäki edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2014 voittaen pronssia. Yhteensä hän on pelannut 31 nuorten ja 49 poikien maaottelua. Välimäki on toiminut myös alle 16-vuotiaiden maajoukkueen kapteenina.


title: Juuso Välimäki (jääkiekkoilija)

text: Välimäki palkittiin Huippu-Pohjola-leirin parhaana puolustajana vuonna 2013.


title: Georges Marchal

text: Georges Marchal (oikealta nimeltään "Georges Louis Lucot", 10. tammikuuta 1920 Nancy – 28. marraskuuta 1997 Maurens, Dordogne) oli ranskalainen elokuvanäyttelijä.


title: Georges Marchal

text: Marchalin ensimmäinen nimetön sivurooli oli Henri Decoinin elokuvassa "Premier rendez-vous" (1941). Hän siirtyi pian esittämään pääosia ja oli 1940- ja 1950-lukujen ranskalaisen elokuvan huomattavimpia näyttelijöitä. 1950-luvulla Marchal erikoistui puku- ja seikkailuelokuviin. Hän työskenteli myös Espanjassa ja Italiassa ja esiintyi useissa ystävänsä Luis Buñueln elokuvissa. 1960-luvulla Marchal työskenteli etupäässä ulkomailla ja 1970-luvulta lähtien televisiossa. Hän vetäytyi alalta vuonna 1989.


title: Wildest Dreams (Taylor Swiftin kappale)

text: Wildest Dreams on yhdysvaltalaisen laulaja-lauluntekijä Taylor Swiftin kappale, joka julkaistiin 31. elokuuta 2015 viidentenä singlenä Swiftin viidenneltä albumilta "1989". Kappale kertoo naisesta, joka haluaa rakastajansa muistavan hänet ikuisesti. ”Wildest Dreams” sai kriitikoilta positiivisia arvosteluja ja nousi Billboard Hot 100 -listan sijalle viisi.


title: Wildest Dreams (Taylor Swiftin kappale)

text: Swift kirjoitti kappaleen yhdessä tuottajien Max Martinin ja Shellbackin kanssa. ”Wildest Dreams” julkaistiin 31. elokuuta 2015, päivää myöhemmin sen musiikkivideon ensiesityksestä. Kappaletta on kutsuttu samankaltaiseksi Lana Del Reyn tuotannon kanssa ja se on tyyliltään balladi. Swift kertoi "NPR:n" haastattelussa, että ”Wildest Dreams” heijastaa hänen fatalistisia näkemyksiään parisuhteessa.


title: Wildest Dreams (Taylor Swiftin kappale)

text: ”Wildest Dreams” sai kriitikoilta hyvän vastaanoton. "Sputnikmusic" kuvaili kappaletta intohimoiseksi teokseksi, mikä todistaa, että Swift osaa yhdistää eri aikakausia niin että luotavasta teoksesta tulee alkuperäisen täydellinen kopio. Kappale nousi Billboard Hot 100 -listan sijalle viisi ja Suomen virallisella listalla sijalle 15.


title: Wildest Dreams (Taylor Swiftin kappale)

text: Kappaleen musiikkivideo kuvattiin Afrikassa ja Kaliforniassa sekä julkaistiin vuoden 2015 MTV Video Music Awards -palkintogaalan aikana 30. elokuuta 2015. Videossa Swift kuvaa romanttista seikkailuelokuvaa 1950-luvulla yhdessä vastanäyttelijänsä kanssa, kunnes he riitaantuvat ja rakkaussuhde päättyy. Swift tapaa vastanäyttelijänsä ja hänen vaimonsa seuraavan kerran elokuvan ensi-illassa ja on ilmeisen järkyttynyt nähdessään heidät yhdessä. "Rolling Stonen" mielestä videon esitystekniikka jäljittelee retroa Hollywood-glamouria.


title: Kymenlaakson psykiatrinen sairaala

text: Kymenlaakson psykiatrinen sairaala, lyhenteeltään KYPS, on Kouvolan Kuusankoskella sijaitseva psykiatrinen sairaala. Vuonna 2006 Sairaalanmäelle, Pohjois-Kymen sairaalan yhteyteen valmistuneeseen Carean omistamaan uudisrakennukseen siirtyivät Valkealan sairaalan ja Kotka-Haminan psykiatrisen osaston toiminnot.


title: Kymenlaakson psykiatrinen sairaala

text: Sairaalassa on hallinnon, toiminnallisen kuntoutuksen yksikön ja poliklinikkatoiminnan lisäksi seitsemän psykiatrista osastoa, joista kuusi on suljettuja ja joihin potilaat tulevat POKS:n sosiaali- ja kriisipäivystyksestä lääkärin lähetteellä.


title: Kymenlaakson psykiatrinen sairaala

text: Osastot 1, 2 ja 4 ovat kukin tietynlaisiin psykiatrian osa-alueisiin erikoistuvia aikuisten akuuttiosastoja; esimerkiksi osasto 4 erikoistuu masennuksen hoitoon ja tarjoaa sähköhoitokonsultaatiota. Osastolle 6 siirretään akuuttiosastoilta pitkällisempää kuntoutusta tarvitsevia potilaita. Osastolle 7 on keskitetty psykogeriatria eli kotiympäristössä pärjäämättömien varttuneiden henkilöiden hoito.


title: Kymenlaakson psykiatrinen sairaala

text: Lastenpsykiatrian osasto 10 on tutkimus- ja kriisipohjaista hoitoa tarjoava alle 13-vuotiaiden viikko-osasto. Sen läheisyydessä toimivat sairaalakoulu, Kouvolan lastenpsykiatrian poliklinikka sekä avohoidon ja osaston välimallina toimiva "kotisairaala", jossa erikoissairaanhoidon palvelut tuodaan potilaan kotiin.


title: Kymenlaakson psykiatrinen sairaala

text: Nuorisopsykiatrian osastolla 8 hoidetaan 13-17 -vuotiaita nuoria pääosin lyhyillä kriisijaksoilla, Kouvolassa ja Kotkassa toteutettavan poliklinikkahoidon ja tehostetun avohoidon niin kutsuttujen "Välimaasto"-tiimien ollessa pääasiallisia tukimuotoja.


title: U-370

text: "U-370" oli saksalainen sukellusvene, joka oli käytössä vuosina 1943–45. Vuonna 1945 se upotti suomalaisen miinalaiva "Louhen".


title: U-370

text: "U-370" upotettiin Geltingerinlahteen Schleswig-Flensburgissa vuonna 1945.


title: Launo Laakkonen

text: Pauli Launo Johannes Laakkonen (29. heinäkuuta 1925 Puikkola, lähellä Sortavalaa – 4. huhtikuuta 2009 Helsinki) oli teollisuusneuvos, joka perusti Temet Oy:n ja työskenteli sen toimitusjohtajana.


title: Launo Laakkonen

text: Hän opiskeli Viipurissa metallialaa ennen perheen muuttoa Helsinkiin talvisodan jälkeen. Hän valmistui 1947 teknikoksi Helsingin teknillisestä oppilaitoksesta.


title: Launo Laakkonen

text: Valmistuttuaan hän työskenteli Korpivaara Oy:n tytäryhtiössä Työstövalu Oy:ssä sekä käyttöinsinöörinä Peltiteos Oy:ssä. Tämän jälkeen hän oli Oy Strömberg Ab:llä 1950–1955.


title: Launo Laakkonen

text: Huhtikuussa 1953 hän käynnisti pienen metallipajan Kamakuopaksi kutsutussa kellarihuoneistossa Helsingin Käpylässä. Ensimmäiset tuotteet olivat koulujen voimisteluvälineitä. Vuonna 1953 yritys sai nimeksi Teräs- ja Metallityöt Oy, joka myöhemmin lyhennettiin Temet Oy:ksi. Sillä oli alussa neljä työntekijää. Parin vuoden kuluttua Laakkonen uskalsi jättää työnsä Strömbergillä ja ryhtyä päätoimisesti Temet Oy:n vetäjäksi ja toimitusjohtajaksi.


title: Launo Laakkonen

text: Vuonna 1958 tuli voimaan väestönsuojelulaki, jonka mukaan taloihin ruvettiin rakentamaan väestönsuojia. Laakkonen näki tässä tilaisuuden, ja Temet Oy rupesi valmistamaan väestönsuojiin varusteita. Vuonna 1959 yritys muutti uusiin tiloihin Herttoniemen yritysalueelle, jossa se toimii edelleen. Vähitellen muut tuotteet jäivät tuotannosta pois, ja vuonna 1963 yhtiö valmisti täysipainoisesti väestönsuojelutuotteita. Niiden osuus yrityksen tuotannosta kohosi 85 prosenttiin, ja yrityksestä tuli markkinajohtaja alallaan. Tuotekehittely johti vähitellen siihen, että yhtiölle avautuivat 1970-luvulla myös kansainväliset markkinat. Aluksi tuotteita vietiin Ruotsiin, mutta vienti laajeni vähitellen Lähi-itään, Yhdysvaltoihin ja Aasiaan. Lähi-idästä tuli Temet Oy:n tärkein vientialue 1980- ja 1990-lukujen vaihteessa.


title: Launo Laakkonen

text: Oman yrityksensä ohessa Laakkonen toimi Rengastalo Oy:n hallituksen puheenjohtajana 1958–1975 ja Profylax Oyn hallituksen jäsenenä 1972.


title: Launo Laakkonen

text: Laakkonen luopui toimitusjohtajan tehtävästä Temet Oy:n täyttäessä 25 vuotta 1978. Hän siirtyi kokopäivätoimiseksi hallituksen puheenjohtajaksi, josta siirtyi 80-vuotiaana viettämään eläkepäiviään. Hän arvosti kovaa työtä, hyvää laatua, tiukkaa ja reilua porukalla tekemistä sekä säästäväisyyttä, mutta myös hyvän suorituksen palkitsemista.


title: Launo Laakkonen

text: Hän oli kiinnostunut monin tavoin erilaisista aatteellisista ja yleishyödyllisistä asioista. Hän oli Herttoniemen Rotaryklubin jäsen ja toimi sen presidenttinä 1968–1969. Hän oli perustamassa Itä-Helsingin Kansalaisopistoa 1968 kannatusyhdistyksen hallituksen jäsenenä ja vuodesta 1972 puheenjohtajana. Hän osallistui monien yhteiskunnallisten hankkeiden tukemiseen ja toteuttamiseen. Näitä olivat muun muassa Myllypuron jäähallia hallinnoiva Nuorisojääkenttä Oy ja Itä-Helsingin musiikkiopisto. Hän toimi Itä-Helsingin Uimahallisäätiössä ja mukana käynnistämässä Itä-Helsingin Uimaseuran toimintaa.


title: Launo Laakkonen

text: Hän harrasti kuvataiteita ja toimi mesenaattina varsinkin nuorille kuvataiteilijoille. Herttoniemen Asentajanpuistossa on hänen lahjoittamansa Eino Ruutsalon teos "Viestejä tuntemattomille". Temet Oy:n pihaan pystytettiin 1967 Ernst Mether-Borgströmin työ "Semafori", jonka valmistumista hän tuki antamalla tehtaansa laitteita taiteilijan käyttöön.


title: Launo Laakkonen

text: Hän sai teollisuusneuvoksen arvonimen 1977. Herttoniemen yritysalueella oleva Teollisuusneuvoksenkatu on nimetty hänelle omistettuna.


title: Launo Laakkonen

text: Hänen puolisonsa oli Tuovi Alisa Laakkonen, o.s. Naukkarinen (1927–2003). Heidän kolmesta lapsestaan tunnetuin on säveltäjä Kaija Saariaho.


title: Tupinambát

text: Tupinambát olivat yksi tupi-intiaanien alaryhmistä nykyisen Brasilian koillisosissa. Monet heistä kuolivat orjuudessa portugalilaisten siirtokunnissa tauteihin ja loput sulautuivat muihin intiaaniryhmiin.


title: Tupinambát

text:
Varhaiset historialliset lähteet Brasilian rannikon intiaaneista ovat peräisin eurooppalaisilta, jotka jakoivat intiaanit hyvin laaja-alaisiin ryhmiin. Rannikon intiaanit tulivat tunnetuiksi tupeina ja siihen kuuluneilla ryhmillä oli hyvin samankaltainen kulttuuri ja kieli. Ryhmät eivät olleet kuitenkaan poliittisesti yhtenäisiä, vaan yhteisöjä leimasi jatkuva sodankäynti ryhmien kesken. Alueella asui myös intiaaneja, jotka eivät puhuneet tupi-kieliä ja heitä kutsuttiin nimellä tapuiat, joita varhaiset eurooppalaiset pitivät alueen vanhimpina asukkaina. Bahian intiaaneista kirjoittaneen Soares de Sousan mukaan tupinát ajoivat ensin tapuiat alueiltaan Brasilian rannikolla ja heitä seurasivat vuorostaan tupinambát. De Sousa perusti kirjoituksensa intiaanien kansanperinteeseen. Tupinambá-nimellä kutsuttiin sittemmin myös useita eri Amazonin suulla asuneita intiaaniryhmiä.
Portugalilaisten kohdatessa tupinamboja ensi kerran nämä kaksi kansaa kävivät aluksi keskenään kauppaa. Ryhmät joutuivat kuitenkin pian yhteenottoihin keskenään, kun sokerista tuli Euroopan kysynnän myötä arvokas vientituote ja tupinambojen hallitsemat alueet alkoivat käydä houkuttelevammaksi portugalilaisille siirtomaaherroille. Portugalilaisia myös kammotti intiaanien harjoittama kannibalismi, jolla oli tärkeä osa tuolloisessa intiaanikulttuurissa. Portugalilaiset valloittivat intiaanien maat ja väkivallasta selvinneet intiaanit päätyivät orjuuteen plantaaseille.


title: Tupinambát

text: Vuonna 1547 tupinambát nykyisen Salvadorin lähistöllä kapinoivat ja tuhosivat paikallisen portugalilaisten asutuskeskuksen tappaen sen asukkaat. Saman vuosisadan toisella puoliskolla Portugalin kruunu nimitti kuninkaallisen kuvernöörin ja rakennutti aiemmin hävitetylle paikalle uuden alueellisen pääkaupungin. Portugalilaisten vallan kasvaessa tupinambát orjuutettiin vähitellen jälleen. Siirtokunta oli yliasutettu ja taudit tappoivat suuren osan intiaaneista nopeasti. Tupinambát sekoittuivat myös muihin paikallisiin intiaaniryhmiin, kunnes he lopulta katosivat omana ryhmänään.


title: Keroputaan sairaala

text: Keroputaan sairaala on Torniossa Kivirannan kaupunginosassa sijaitseva kansainvälistä mainetta saavuttanut psykiatrinen sairaala, joka kuuluu Länsi-Pohjan sairaanhoitopiiriin. Se perustettiin vuonna 1961. Keroputaalla on kehitetty poikkeuksellisen hyviä hoitotuloksia tuottava avoimen dialogin hoitomalli (ns. Keroputaan hoitomalli).


title: Tilen Bartol

text: Tilen Bartol (s. 17. huhtikuuta 1997) on slovenialainen mäkihyppääjä. Seuratasolla hän edustaa SSK Sam Ihania.


title: Tilen Bartol

text: Bartol voitti nuorten maailmanmestaruuden sekä joukkuemäessä että sekajoukkuemäessä 2017. Pyeongchangin olympialaisissa 2018 hän sijoittui normaalimäessä 16:nneksi ja suurmäessä 17:nneksi.


title: Tilen Bartol

text: Maailmancupissa Bartol debytoi Oberstdorfissa joulukuussa 2015, sijoittuen 47:nneksi. Ensimmäiset maailmancupin pisteensä hän saavutti oltuaan 21:s Wisłassa marraskuussa 2017. Kymmenen parhaan joukkoon hän sijoittui ensimmäisen kerran oltuaan viides Garmisch-Partenkirchenissä uudenvuodenpäivänä 2018.


title: Tilen Bartol

text: Continental Cupissa Bartol on saavuttanut neljä osakilpailuvoittoa ja sijoittunut palkintokorokkeelle 13 kertaa.


title: Tilen Bartol

text: Bartol hyppäsi Planicassa maaliskuussa 2016 252 metriä ylittäen silloisen maailmanennätyksen, mutta kaatui hyppynsä.


title: Robert Fergusson

text: Robert Fergusson (1750–1774) oli skotlantilainen, realistinen ja humoristinen runoilija, joka julkaisi runokokoelman "Poems". Burns sai vaikutteita häneltä.


title: James Fergusson

text: James Fergusson (1808–1886) oli brittiläinen arkkitehti. Hän kirjoitti yhtäältä intialaisesta, itämaisesta ja klassisesta rakennustaiteesta, toisaalta uudemmastakin arkkitehtuurista ja tyylihistoriasta. Hänen pääteoksensa on "History of Architecture in all Countries" (1873–1876).


title: Avoimen dialogin hoitomalli

text: Avoimen dialogin hoitomalli (Keroputaan hoitomalli) on psykiatrinen hoitotapa, jota on kehitetty 1980-luvun alusta lähtien Keroputaan sairaalassa Torniossa, koska seudulla esiintyi aikaisemmin enemmän skitsofreniaa kuin muualla Suomessa. Skitsofrenian hoitoon kehitettyä hoitomallia käytetään nykyisin myös masennukseen, unettomuuteen ja akuutteihin elämän kriiseihin. Tätä perhe- ja verkostokeskeistä mallia on käytetty myös sosiaalitoimessa.


title: Avoimen dialogin hoitomalli

text: Hoitotilanteet lähtevät psykoottisen ongelman tai muun kriisin kohtaamisesta. Hoitomallissa tärkeinä pidettäviä periaatteita ovat:


title: Avoimen dialogin hoitomalli

text: Torniossa on ollut jo 1990-luvulta lähtien käytössä avoimen dialogin hoitomalli, jossa potilas pääsee heti hoidon piiriin ilman terveyskeskuksesta kirjoitettua lähetettäkin. On järjestettävä jatkuvasti toimiva kriisipalvelu ja tärkeää järjestää ensimmäinen hoitokokous aivan hoidon alkuvaiheessa.


title: Avoimen dialogin hoitomalli

text: Hoitomalli lähtee ajatuksesta, että mielenterveysongelmat johtuvat ennen kaikkea ihmisten välisistä sosiaalisista vuorovaikutusongelmista. Tämän vuoksi katsotaan, että tärkeintä hoidossa on tasa-arvoinen keskustelu, johon osallistuvat potilaan, lääkärin ja muun hoitohenkilökunnan lisäksi myös potilaan läheiset. Sosiaalisen verkoston mukana oleminen hoitoprosessissa on tärkeää senkin takia, että potilaalla on vaara sairastua uudelleen, jos hänellä ei ole hoidon loputtua sosiaalisia kontakteja tai merkittäviä ihmissuhteita.


title: Avoimen dialogin hoitomalli

text: Hoito pyritään valitsemaan ja järjestämään mahdollisimman joustavasti asiakkaan tarpeiden mukaan. Asiakasta pyritään lähestymään tarvittaessa hänen omassa ympäristössään – vaikka kotonakin.


title: Avoimen dialogin hoitomalli

text: Hoitopäätökset pyritään tekemään keskustellen ja siirtelemättä vastuuta taholta toiselle. Vastuullisen lääkärin on aina oltava mukana päätöksenteossa.


title: Avoimen dialogin hoitomalli

text: On oltava hoitava työryhmä, joka ottaa vastuun koko prosessista sekä sairaala- että avohoitojaksojen aikana. Hoidon lopettamispäätöksissä on oltava mukana erityiskoulutettuja ja kokeneita työntekijöitä.


title: Avoimen dialogin hoitomalli

text: Kriisitilanteessa pyritään lisäämään asiakkaan ja hänen läheistensä voimavaroja kuuntelemalla – asiakkaan pitäisi pystyä pukemaan sanoiksi vaikeimpia elämänkokemuksiaan. On todettu, että koska psykoottiset harhat eivät vahingoita neurokognitiivista toimintaa, ensimmäisenä hoitotoimenpiteenä ei välttämättä pitäisi olla lääkitys.


title: Avoimen dialogin hoitomalli

text: Lääkitys ei ole hoitomallissa keskeisessä roolissa, vaan sen sijaan tärkeimpänä pidetään tasa-arvoista keskustelua. Vain 35 prosentille Tornion seudun psykoosipotilaista määrätään antipsykoottista neuroleptilääkitystä, kun muualla näitä lääkkeitä määrätään kaikille psykoosiin joutuneille. Hoitoprosessi alussa tavoitteena on dialogin synnyttäminen sekä eri ihmisten välille että potilaan erilaisten sisäisten äänten välille. Potilaan hoito tulee rikkaammaksi ja moniäänisemmäksi, kun esitetään erilaisia näkökulmia.


title: Avoimen dialogin hoitomalli

text: Avoimen dialogin hoitomalli on osoittautunut selvästi tehokkaammaksi ja halvemmaksi kuin muualla Suomessa käytetty malli. Keroputaan mallilla hoidetuista psykoosipotilaista 82 prosentilla ei ollut kahden vuoden pituisen seurantajakson aikana lainkaan oireita tai ne olivat lieviä. Muualla Suomessa vastaava luku oli 50 prosenttia. Keroputaalla hoidetuista potilaista vain 23 prosenttia oli sairauseläkkeellä, kun muualla luku oli 57 prosenttia. Vain 24 prosenttia Keroputaan mallilla hoidetuista potilaista oli joutunut uudestaan psykoosiin kaksivuotisen seurantajakson aikana, kun psykoosi oli uusinut 71 prosentilla muualla Suomessa hoidetuista potilaista.


title: Tobias Lindberg

text: Tobias Lennart Vilhelm Lindberg (s. 22. heinäkuuta 1995 Tukholma, Ruotsi) on ruotsalainen jääkiekkoilija, joka pelaa NHL-joukkue Pittsburgh Penguinsin organisaatiossa. Hän pelaa lähinnä AHL-joukkue Wilkes-Barre/Scranton Penguinsissa. Lindberg on pelipaikaltaan oikea laitahyökkääjä.


title: Tobias Lindberg

text: Lindberg on Enebybergs IF:n kasvatti. Hän siirtyi juniorina sittemmin SDE HF:ään, jossa Lindberg voitti kauden 2010–2011 päätteeksi U16 SM:n mestaruuden. Kaudeksi 2011–2012 hän siirtyi Djurgårdens IF:n J18-junioreihin. Kaudella 2012–2013 Lindberg nousi seuran J20-junioreiden varakapteeniksi. Hän pelasi osan kaudestaan myös Djurgårdenin J18-joukkueessa ja voitti J18 Allsvenskanin kevään 2013 pudotuspelien piste- ja syöttöpörssin tehoilla 4+10=14. Lindberg debytoi kauden aikana myös miesten peleissä pelattuaan Ruotsin toiseksi korkeimmalla sarjatasolla HockeyAllsvenskanissa viisi runkosarja- ja yhden Kvalserien-ottelun tehden yhden syöttöpisteen.


title: Tobias Lindberg

text: Ottawa Senators varasi Lindbergin neljännellä kierroksella 102. pelaajana . Hän pelasi kauden 2013–2014 pääosin Djurgårdenin J20-junioreissa ja sai tililleen kolme Allsvenskan-ottelua. Kesällä 2014 OHL-joukkue Oshawa Generals varasi Lindbergin 46. pelaajana . Hän siirtyi joukkueeseen kaudeksi 2014–2015, jolloin Lindberg oli Generalsin toiseksi paras maalintekijä ja kolmanneksi paras pistemies tehoilla 32+46=78. Hän voitti OHL:n mestaruuden, J. Ross Robertson Cupin. Memorial Cupissa Lindberg oli joukkueen paras maalintekijä ja jakoi Generalsin sisäisen pistepörssin voiton Michael Dal Collen kanssa tehoilla 3+2=5. Hän jakoi myös joukkueen sisäisen tehotilaston voiton Dakota Mermisin kanssa lukemalla +5.


title: Tobias Lindberg

text: Kesäkuussa 2015 Lindberg teki kolmivuotisen tulokassopimuksen Ottawa Senatorsin kanssa. Hän aloitti kauden 2015–2016 AHL-joukkue Binghamton Senatorsin vahvuudessa. Helmikuussa 2016 Ottawa kauppasi Lindbergin, Milan Michálekin, Jared Cowenin, Colin Greeningin ja kesän toisen kierroksen varausvuoron Toronto Maple Leafsiin vaihdossa Dion Phaneufiin, Matt Frattiniin, Casey Baileyyn, Ryan Rupertiin ja Cody Donagheyyn. Lindberg siirtyi jatkamaan kauttaan AHL-joukkue Toronto Marliesiin. Hän debytoi kauden aikana kuitenkin myös Maple Leafsin NHL-joukkueessa, jossa hän pelasi ensimmäisen ottelunsa 31. maaliskuuta 2016 vieraissa Buffalo Sabresia vastaan. Lindberg sai ottelussa jääaikaa 18.31 minuuttia. Hän sai myös syöttöpisteen Brooks Laichin tekemään maaliin. Lindberg pelasi Maple Leafsissa kuusi runkosarjaottelua tehden kaksi syöttöpistettä, kunnes hän palasi joukkueen NHL-kauden päätyttyä jatkamaan kauttaan Marliesiin.


title: Tobias Lindberg

text: Lindberg vietti koko kauden 2016–2017 AHL-liigassa. Toronto kauppasi hänet NHL:n laajennusvarauksen jälkeen uuteen joukkueeseen Vegas Golden Knightsiin vaihdossa Calvin Pickardiin. Lingberg aloitti kauden Las Vegasin farmijoukkueessa Chicago Wolvesissa, mutta pelaajakauppojen takarajalla hänet kaupattiin kolmen joukkueen vaihtokaupassa Pittsburgh Penguinsiin.


title: Tobias Lindberg

text: Lindberg on pelannut neljä nuorten ja 15 poikien maaottelua.


title: Läpipeluuohje

text: Läpipeluuohje tai läpipeluuopas on opas, joka sisältää ohjeita tai vihjeitä videopelin läpäisemiseen. Joskus videopeliä tuottava taho tekee virallisia läpipeluuohjeita pelin julkaisun yhteydessä. Tunnettuja videopelien läpipeluuohjeita tarjoavia sivustoja ovat Gamefaqs ja IGN faqs. Myös videomuodossa esimerkiksi YouTubessa julkaistut läpipeluuvideot ovat yleisiä. Ennen internetiä läpipeluuohjeita julkaistiin kuukausittain pelilehdissä kuten "Mikrobitissä".


title: Läpipeluuohje

text: Varsinaisen läpipeluuohjeen ja strategiaoppaan välinen ero on epämääräinen. ”Virallisina” markkinoituja strategiaoppaita tekevät pelin jakelijat itse, tai ne lisensoidaan oppaisiin erikoistuneille kustantamoille, kuten "Prima Games" (jaosto Random Housessa) ja "Piggyback Interactive" (jaosto Simon & Schusterissa). Monet kustantamot julkaisevat lisenssittömiä ”epävirallisia” strategiaoppaita, ja monet nykyiset valtavirran kustantamot aloittivat tekemällä sellaisia oppaita.


title: Läpipeluuohje

text: Läpipeluuohjeiden sisältö vaihtelee videopelin lajityypin mukaan. Sisältöä ovat muun muassa:


title: Läpipeluuohje

text: Kaupalliset läpipeluuohjeet perustuvat usein pelin esijulkaistuun versioon, jotta oppaan saa julkaistua samaan aikaan pelin kanssa. Esimerkiksi Bradygamesin ohje "" sisälsi virheellistä tietoa joidenkin esineiden sijainneista ja hieman pelistä poikkeavan kartan, mikä teki ohjeiden suuntien seuraamisesta mahdotonta. Bradygames korjaa sellaisia painovirheitä tarjoamalla ilmaisia sivuja, joita voi ladata heidän verkkosivultaan.


title: Läpipeluuohje

text: Läpipelipeluuohjeita julkaistaan joskus ennen kuin peli itsessään on julkaistu. Tämä voi olla riskialtista, koska on mahdollista, että peliä ei julkaista ollenkaan. Esimerkiksi tammikuussa 2001 Prima julkaisi oppaan (ISBN 0-7615-3125-4) Dreamcastille "Half-lifesta", mutta myöhemmin pelin julkaisu peruttiin Segan lopettaessa Dreamcastin tuotannon.


title: Läpipeluuohje

text: Verkossa olevia oppaita ja FAQ:jen palvelimia pitävät sellaiset sivustot kuten GameFAQs ja IGN FAQs, kylläkin paljon tästä sisällöstä on käyttäjien tuottamaa eivätkä yrityksen julkaisemia johtaen mahdolliseen virheellisyyteen ja selkeyden puutteeseen. Moni näistä sivuista sisältää läpipeluuoppaita ja videoita, jotka on suunnattu pienelle markkinaraolle, kuten roolipeleihin ja ensimmäisen persoonan ammuskelupeleihin. Nämä houkuttelevat pienemmän määrän katselijoita, mutta niiden sisältö voi olla syväluotaavampaa. Videojakelusivustot, kuten YouTube kasvattavat sellaisten läpipeluuohjeiden suosiota, jotka käyttävät ohjelmia, kuten "Frapsia".


title: Läpipeluuohje

text: Videopeleihin keskittyviä wikejä käytetään oppaissa ja dokumentoinnissa. Niiden sisältö on täysin käyttäjien tuottamaa ja muokkaamaa. Wikit sallivat tiedon päivittämisen jos kehittäjä julkaisee uuden päivityksen peliin. Wikifarmit, kuten Wikia isännöivät suurta joukkoa epävirallisia videopeleihin keskittyviä wikeja ja ne voidaan integroida osaksi kokonaisvaltaisempaa sivua, kuten IGN Wikit. Vaikka valtaosa wikeistä ovat epävirallisia eikä niitä tueta kehittäjän puolelta, osa kehittäjistä voi valita sellaisen tekemisen vaihtelevista syistä. Semmoisia syitä voi olla tekijänoikeus ongelmien ratkaiseminen ja virtuaalitalouden ennalta ehkäiseminen, joita voi löytyä epävirallisilta sivuilta. Esimerkiksi ArenaNet ylläpitää virallista "Guild Wars" ja "Guild Wars 2" wikejä todeten "Se on usein kokonaisempi ja hyödyllisempi kuin AreaNetin sisäisesti tuottama." Wikien tuottama tieto integroidaan osaksi peliä sallien pelaajien päästä käsiksi tietoon pelissä. Vaikka wikin palvelimia pitää AreaNet, sen sivustoa sivustoa ylläpitävät ja moderoivat yhteisö ja sen muokkaukset julkaistaan GNU Free Document License (GDFL) - lisenssillä samaan tapaan kuin sellaiset sivustot kuin Wikipedia.


title: Läpipeluuohje

text: Sisällön laadun sivuuttaen yhteisöllisen näkökulmat ovat fanien tekemissä läpipeluuohjeissa keskiössä. Yksi perspektiivi asiaan on, että läpipeluuoppaat ovat jaettuja tarinoita pelaajien ja pelin fanien keskuudessa. Luomalla läpipeluuohjeita pelaajat aktiivisesti tekevät peleille merkitystä. Tämä on samankaltaista perinteisen median kuten kirjojen filmien ja television kanssa (esimerkiksi fanifiktio).


title: Läpipeluuohje

text: Lisääntynyt ilmaisten FAQ ja läpipeluuohjeiden saatavuus on vähentänyt kysyntää kaupallisilta läpipeluuoppailta, kylläkin niillä on vielä laajat markkinat. Painoon päässeet oppaat sisältävät kattavia kuva kuvalta eteneviä läpipeluuoppaita, karttoja ja pelitaidetta, mitkä eivät ole mahdollisia pelkästään tekstiin pohjatuvissa töissä joita on sellaisilla merkittävillä sivustoilla kuin GameFAQs. Jotkut uudet sivustot sallivat kuvat ja videot, mikä edelleen vähentää painettujen läpipeluuohjeiden etuja.


title: Läpipeluuohje

text: Jotkut julkaisijat ovat yrittäneet yhdistää heidän painetut kirjansa Internetiin. Vuonna 2000 Bradygames julkaisi teoksen "Final Fantasy IX Official Strategy Guide", mutta paljon sen tietoa sisällytettiin Squaren PlayOnline verkkosivustoon. Tämä vaikutti hyvältä tavalta mainostaa PlayOnline-sivustoa luoden oppaan, jolla olisi päivittyvää sisältöä, mutta se sai osakseen murska-arvostelua. Pelaajat eivät nähneet tarvetta ostaa kirjaa jos huomattava osuus sisällöstä oli verkossa; lisäksi ei ollut mitään mieltä maksaa verkkosisällöstä yhdellä sivustolla jos se oli saatavilla ilmaiseksi toiselta sivustolta. Loppuseurauksena Square romutti verkossa julkaistavien strategiaoppaiden konseptin ja julkaisi oppaat kokonaisuudessaan painettuina tuleville videopeleille.


title: Läpipeluuohje

text: Jotkut yritykset tekevät toisinaan virheitä kirjoissaan pelistä. Kuten sanomalla, että "hahmolla A" on suhde "hahmo B:n" kanssa, vaikka sellaista suhdetta ei ole. "Diddy Kong Racing" pelin läpipeluuoppaassa viitataan hahmoihin sellaisilla termeillä kuin "The Dinosaur" ja "The Octopus" sen sijaan, että käytettäisiin niiden nimiä.


title: Läpipeluuohje

text: Videopelitoimittaja ja opaskirjoittaja Alan Emrich on kritisoinut taannoisia videopelejä seuraavista seikoista:


title: Läpipeluuohje

text: Puutteiden syynä hän sanoo olevan pelin julkaisijoiden ja pelin oppaiden julkaisijoiden hätiköinti saada tuotteensa markkinoille; "Ennen strategiaoppaat julkaistiin pelin julkaisun jälkeen, jotta ne voisivat olla paikkansapitäviä mennen jopa niin pitkälle, että sisälsivät tietoa pelin myöhemmin julkaistuista päivitysjulkaisuista. "Master of Orion" virallinen läpipeluuohje, jonka Tom Hughes ja minä kirjoitin oli tämän tapainen kirja"


title: Suomen moniääniset

text: Suomen moniääniset ry on vuonna 1996 perustettu ääniä kuulevien yhdistys. Äänien kuulemisella tarkoitetaan ääntä (puhetta, melua tai musiikkia), jolla ei ole fyysistä, ulkopuolista aiheuttajaa.


title: Suomen moniääniset

text: Järjestön sivusto


title: Katori-jingū

text: Katori-jingū () on šintolainen pyhäkkökompleksi Katorin kaupungissa Chiban maakunnassa Japanissa. Katorin pyhäkkö on pyhitetty Futsunoshi-no-Mikoto kamille, joka on miekkojen jumala ja auringonjumala Amaterasun kenraali. Perimätiedon mukaan temppeli on alkujaan perustettu 632 eaa., mikä tekisi siitä yli 2 500 vuotta vanhan.


title: Katori-jingū

text: Katori-jingū on Kashima-jingūn pyhäkön ohella ainut šintolainen temppeli, joka on saanut "jingū"-statuksen ennen Edo-aikakautta. Meiji-kaudella Katori-jingū nimettiin "kanpei taisha"-temppeliksi, eri Keisarillisen Perheen Ministeriön ylläpitämäksi kulttuurikohteeksi. Siitä tuli myöhemmin "chousaisha", eli yksi 29:stä temppelistä joissa keisarin lähetystö vierailee vuosittain.


title: Olli Sulopuisto

text: Olli Sulopuisto (s. 1979) on suomalainen toimittaja ja Lehti-parodiablogiin liittyvää Aikakaus-Lehteä julkaisseen Samizdat Oy:n hallituksen puheenjohtaja. Sulopuiston erikoisalana on elokuvaan sekä tietokoneisiin ja internetiin keskittyvä uutisointi. Hän on toiminut aiemmin myös Yleisradiolla kotimaan uutistoimittajana ja alueuutisissa. Koulutukseltaan Sulopuisto on humanististen tieteiden kandidaatti.


title: Olli Sulopuisto

text: Sulopuisto voitti syksyllä 2015 kustannusosakeyhtiö Schildts & Söderströmsin järjestämän Tositarina-kirjoituskilpailun. Sen pohjalta syntyvä kirja on nimeltään "Nepenmäen luokkatoverit", joka kertoo Nepenmäen koulussa Joensuussa 1980-luvun puolivälissä koulunsa aloittaneiden elämäntarinat .


title: The Sound of Music (soundtrack)

text: The Sound of Music on vuonna 1965 julkaistu soundtrack samannimiseen elokuvaan. Albumi oli Britannian listaykkösenä yhteensä 70 viikkoa. Se oli samalla vuoden myydyin albumi Britanniassa. Norjassa albumi pysyi listan kärjessä 73 viikkoa.


title: Wayne Rogers

text: Wayne Rogers (7. huhtikuuta 1933 – 31. joulukuuta 2015) oli yhdysvaltalainen näyttelijä, jonka yksi merkittävimpiä rooleja oli televisiosarjan "M.A.S.H." armeijan kirurgi kapteeni Trapper John. Hän näytteli sarjassa sen kolmella ensimmäisellä kaudella vuodesta 1975 alkaen.


title: Wayne Rogers

text: Rogers kuoli Los Angelesissa keuhkokuumeen aiheuttamiin komplikaatioihin.


title: Sevón

text: Sevón tai Sewón on muun muassa seuraavien suomalaisten sukunimi:


title: Kerr

text: Kerr on muun muassa seuraavien henkilöiden sukunimi:


title: John Stears

text: John Stears () oli brittiläinen erikoistehostesuunnittelija. Hän suunnitteli erikoistehosteita muun muassa moneen James Bond -elokuvaan ja "Tähtien sotaan". Stearsille myönnettiin kaksi Oscar-palkintoa.


title: John Stears

text: John Stears syntyi 25. elokuuta 1934 Britannian Uxbridgessä. Hän opiskeli Harrow College of Art and Southall Technical Collegessa. Stears työskenteli luonnostelijana ilmailuministeriössä ja pienoismallivalmistajana arkkitehtitoimistossa ja hänen työnsä kiinnitti erikoistehosteasiantuntija Bill Warringtonin huomion. Warrington palkkasi Stearsin rakentamaan lentokoneen pienoismallin elokuvaan "Lentäjäsankari" (1956). 1950-luvun lopulla Stears työskenteli Rank Organisationille ja suunnitteli veneiden ja lentokoneiden pienoismalleja elokuviin "Yksi pääsi pakoon" (1957) ja "Titanicin kohtalonyö" (1958).


title: John Stears

text: Stears suunnitteli aseiden pienoismalleja elokuvaan "Navaronen tykit" (1961), jonka jälkeen hän teki erikoistehosteita kahteen Disneyn elokuvaan: "Kapteeni Grantia etsimässä" (1961) ja "Mirrin kolme elämää" (1962). Tämän jälkeen Stears siirtyi Bond-elokuvien pariin ja suunnitteli tohtori Non piilopaikan räjähdyksen elokuvaan "Salainen agentti 007 ja tohtori No" (1962). Seuraavaan Bond-elokuvaan, "Salainen agentti 007 Istanbulissa", Stears yleni erikoistehosteosaston johtajaksi. Stears suunnitteli elokuvaan erään elokuvahistorian ensimmäisistä kauko-ohjattavista helikoptereista sekä puukkokengän. Elokuvaan "007 ja Kultasormi" Stears loi Bondin Aston Martin DB5:n, jossa on muun muassa kääntyvä rekisterikilpi ja heittoistuin. Autoa on pidetty jopa maailman kuuluisimpana autona. Stears suunnitteli elokuvaan myös muun muassa tappavan laserin ja Oddjobin lentävän teräsreunaisen hatun. Hän suunnitteli lentävät autot elokuviin "Chitty Chitty Bang Bang" (1968) ja "007 ja kultainen ase" (1974). "Kultainen ase" jäi hänen viimeiseksi Bond-elokuvakseen. Stears oli perustanut oman yrityksensä vuonna 1970. George Lucas piti Bond-elokuvista ja kiinnitti Stearsin "Tähtien sodan" tuotantoon. Stears suunnitteli elokuvaan Kuolemantähden, R2-D2:n sekä C-3PO:n, valosapelit ja Luke Skywalkerin maakiiturin.


title: John Stears

text: Stears toteutti lentävän maton "Bagdadin varkaaseen" (1978). 1980-luvulla hän teki erikoistehosteet muun muassa elokuviin "Kuningattaren kirous", "Operaatio Outland", "Ihmeitä", "Bounty – kapina laivalla" ja "Hyytävä häämatka". Hän myös suunnitteli erikoistehosteet erikoistehostesuunnittelijaa käsittelevään elokuvaan "F/X" (1986). Stears pyrki tuottamaan elokuvan vuonna 1988, mutta ei saanut sitä varten tarpeeksi rahoitusta. Vuonna 1993 hän vetäytyi eläkkeelle. Stearsin viimeiseksi elokuvaksi jäi "Zorron naamio", jossa hän koordinoi erikoistehosteiden toteutusta. Hän vetäytyi elokuvan tuotannosta taiteellisten erimielisyyksien vuoksi.


title: John Stears

text: Stears kuoli 28. kesäkuuta 1999 UCLA Medical Centerissä Los Angelesissa. Hänelle pidettiin muistotilaisuudet Pacific Palisadesissa ja Lontoossa.


title: John Stears

text: Erikoistehosteiden historiaa tutkinut California Institute of the Artsin professori Norman Kleinin mukaan Stearsilla oli suuri merkitys siirtymävaiheessa, jossa elokuvat siirtyivät teollisesta tekniikasta tietotekniikkaan.


title: John Stears

text: Stearsille myönnettiin kaksi parhaiden erikoistehosteiden Oscar-palkintoa: "Pallosalamasta" (1965) ja jaettu palkinto "Tähtien sodasta" (1977).


title: John Stears

text: Stears avioitui vuonna 1960 ja hänellä oli kaksi lasta. Hänellä oli kodit Pacific Palisadesissa Kaliforniassa ja Beaconsfieldissä Englannissa. Beaconsfieldissä Stears ja hänen puolisonsa kasvattivat karjaa ja jalostivat koiria.


title: John Stears

text: Bond-elokuvista Stearsin suosikki oli "Hänen majesteettinsa salaisessa palveluksessa" (1969), osittain, koska hän ihaili sen pääosaesittäjä George Lazenbya, joka halusi tehdä stunttinsa itse. Lazenbysta ja Stearsista tuli elinikäiset ystävät ja Lazenby oli Stearsin Kalifornian-asunnon naapuri.


title: Alice Ramsey

text: Alice Huyler Ramsey (11. lokakuuta 1886 – 10. syyskuuta 1983) oli ensimmäinen Yhdysvaltojen halki rannikolta rannikolle autoillut nainen.


title: Alice Ramsey

text: Alice Ramseyn, tyttönimeltään Alice Taylor Huyler, vanhemmat olivat Ada Mumford Farr ja puutavarakauppias John Edwin Huyler. Hän valmistui New Yorkin Poughkeepsien kaupungissa sijaitsevasta Vassar Collegesta vuonna 1907. Alice oli naimisissa New Jerseyn kongressiedustajan John Ramseyn kanssa ja he saivat kaksi lasta, John Rathbone Ramsey, Jr. (1907–2000) ja Alice Valleau Ramsey (1910- ).


title: Alice Ramsey

text: Kesäkuun 9. päivänä vuonna 1909 22-vuotias perheenäiti New Jerseystä starttasi vihreän Maxwell 30 -autonsa 3 800 mailia (6 115 km) pitkälle matkalle New Yorkin Manhattanin "Hell Gate" -sillalta Kalifornian San Franciscoon. Matkakumppaneinaan hänellä oli kaksi kälyään, Margate Atwood ja Nettie Powell, sekä 16-vuotias ystävättärensä Hermine Jahns. Heistä kukaan muu kuin Ramsey ei osannut ajaa autoa. Heidän matkansa kesti 59 vuorokautta ja perille he saapuivat, suosionosoitusten ja fanfaarien saattamina, elokuun 7. päivänä.


title: Alice Ramsey

text: Matkan tarkoituksena oli hankkia Maxwell-Briscoe Companylle ja sen valmistamille autoille julkisuutta ja osoittaa niiden kestävyys sekä se, että niillä pystyi ajamaan kuka vain – jopa nainen. Autoilun alkuvuosikymmeninä auton ajamisen lisäksi kuljettajan oli hallittava myös epävarman tekniikan korjaustoimenpiteet. Auto oli ennen niiden massatuotannon aloittamista vain yhteiskunnan ylemmän keskiluokan ja varakkaampien hankittavissa. Varakas nainen, joka osasi ajaa autoa ja hallitsi mekaanikon taidot, ei ollut noihin aikoihin mitenkään tavanomainen asia.


title: Alice Ramsey

text: Koska itse autoteollisuuskin oli vielä lapsenkengissään, Yhdysvaltojen halki kulkevaa maantieverkkoa ei varsinaisesti ollut olemassa. Suunnistamiseen Ramsey kumppaneineen käytti, siihen asti kuin kykeni, kirjoitettuja matkaoppaita, jotka kertoivat reitin erilaisten maamerkkien perusteella. Toisinaan ympäristö kuitenkin muuttui nopeammin kuin opaskirjat ja toisinaan he joutuivat jopa tarkoituksella harhautetuiksi: seurue saattoi etsiä ”keltaista taloa ja latoa, joiden kohdalta tulee kääntyä”, mutta äärikonservatiivinen maanviljelijä oli saattanut ehtiä maalata talonsa vihreäksi. Mississippijoen länsipuolella suunnistaminen muuttui vielä hankalammaksi, koska siitä eteenpäin ei kirjoitettuja reittioppaita ollut olemassa. Risteyksissä ajosuunta päätettiin sen mukaan, mihin suuntaan johti enemmän lennättimen lankoja. Siltikin seurue ajoi toisinaan harhaan ja tie saattoi päättyä umpikujaan kaivokselle tai hiekkakuopalle ja heidän oli ajettava mailien matka takaisin. Tämän johdosta Maxwell-Briscoe Company palkkasi matkan varrelta paikallisia asukkaita opastamaan autoseuruetta oikealle reitille.


title: Alice Ramsey

text: Rengasrikko oli haitoista pienimpiä. Keskilännen alueella he juuttuivat mutaan ja joutuivat pyytämään paikallisilta maanviljelijöiltä hevosten vetoapua. Tulviva joki saattoi pysäyttää matkanteon, kunnes veden pinta laski sen verran, että kahlaamoa voitiin taas käyttää joen ylitykseen. Keskilännen olosuhteiden läpi kamppaileminen vei runsaasti aikaa, hitaimmillaan 360 mailin matkan (579 km) taittaminen vei aikaa 13 vuorokautta. Seuraavaksi edessä olivat kuumat ja kuivat alueet sekä Kalliovuorten ylitys.


title: Alice Ramsey

text: Matkan jäkeen Alice vetäytyi viettämään perhe-elämää New Jerseyn Hackensackiin, poissa julkisuudesta. Myöhempinä vuosinaan hän muutti asumaan Kaliforniaan, Los Angelesin piirikunnassa sijaitsevaan West Covinan kaupunkiin. Vuonna 1961 hän julkaisi automatkastaan kertovan muistelmateoksen "Veil, Duster, and Tire Iron" (ISBN 9781880397565). Vuosien 1909 ja 1975 välisenä aikana Alice ajoi Yhdysvaltojen halki vielä yli 30 kertaa.


title: Alice Ramsey

text: Alice Ramsey kuoli Kalifornian Covinassa 10. syyskuuta 1983.


title: Peter Murton

text: Peter Murton (k. 2009) oli elokuvien tuotantosuunnittelija. Hän työskenteli varhaisten James Bond -elokuvien taideosastolla ja oli elokuvan "007 ja kultainen ase" tuotantosuunnittelija. Hän työskenteli myös muun muassa elokuvissa "Kuolema Niilillä", "Teräsmies II", "Teräsmies III", "Leijona talvella" ja "Salaisen agentin kansio". Murtonin ura kesti noin 60 vuotta.


title: Norden (lehti)

text: Norden oli Yhdysvalloissa vuosina 1896–2014 ilmestynyt Pohjois-Amerikan suomenruotsalaisten sanomalehti. Vuoteen 1935 saakka sen nimenä oli "Finska Amerikanaren". Vuonna 2014 "Norden" sulautui suomenruotsalaiseen aikakauslehteen "Est Elle", joka sai nimekseen "Est Elle & Norden USA".


title: Norden (lehti)

text: Etupäässä ruotsinkieliseltä Pohjanmaalta muuttaneet raittiusseura Aavasaksan jäsenet perustivat "Finska Amerikanaren" -lehden Massachusettsin Worcesterissa marraskuussa 1896. Lehti oli aluksi suomen- ja ruotsinkielinen, mutta pian se muuttui kokonaan ruotsinkieliseksi. Muutaman vuoden kuluttua toimitus muutti Worcesterista New Yorkiin. Vuonna 1935 lehti sai nimen "Norden".


title: Norden (lehti)

text: Lehden toimittajina työskentelivät vuosina 1897–1924 E. J. Antell, vuosina 1926–1950 Otto A. Gullmes ja vuodesta 1963 lähtien Erik Rune Hermans. Tilaajamäärä oli vuoden 1920 tienoilla noin 6 000, mutta laski 1970-luvun alkuun mennessä 1 800:aan. 1980-luvun lopulla painosmäärä oli tuhannen kappaleen tienoilla. Suomenruotsalaista kulttuuria ylläpitänyt, kerran viikossa ilmestynyt lehti teki yhteistyötä amerikanruotsalaisen "Nordstjernan"-lehden kanssa ja sai rahallista tukea myös Suomesta.


title: Norden (lehti)

text: Erik Rune Hermansin kuoltua "Nordenia" julkaissut Norden News -yhtiö päätti yhdistää lehtensä vuonna 2012 perustettun "Est Elle" -aikakauslehteen. Ensimmäinen yhteinen numero ilmestyi marraskuussa 2014 nimellä "Est Elle & Norden USA".


Virtuaalijääkiekon suomenmestaruuskilpailut on vuosittain pelattava, videopelaajille tarkoitettu turnausmuotoinen elektronisen urheilun tapahtuma. Yksittäisissä otteluissa asetetaan kaksi osallistujaa keskenään vastakkain pelaamaan Xbox One -pelikonsollilla NHL -pelisarjan viimeisintä versiota. Ensimmäiset viralliset virtuaalijääkiekon SM-kilpailut järjestettiin Helsingissä, uudenvuodenpäivänä 2016.


title: Virtuaalijääkiekon suomenmestaruuskilpailut

text: Jokainen pelaaja valitsee seitsemän NHL-joukkuetta ennen kilpailun alkua. Jokaista joukkuetta saa käyttää ainoastaan yhden kerran turnauksen aikana. Pudotuspeleissä valitulla joukkueella tulee pelata aina yksi kokonainen kierros.


text:
Lohkovaiheessa kotiedun saa paremmin karsinnoissa pärjännyt pelaaja. Karsintasijoitusten ollessa sama arvotaan kotietu pelaajien kesken. Kotiedun saava pelaaja valitsee joukkueensa aina ensiksi.
Erän pituus on neljä minuuttia lohkovaiheessa ja jokainen ottelu koostuu kolmesta erästä.


text: Lohkovaiheessa pelataan yhden ottelun sarjat. Pudotuspeleissä pelataan paras kolmesta -sarjat, eli seuraavalle kierrokselle etenee vasta kahden voitetun ottelun jälkeen.


text:
Turnaus alkaa lohkovaiheella, jossa pelaajat on jaettu neljään lohkoon. Lohkovaiheessa jokainen pelaaja kohtaa toisensa kerran.
Lohkovaiheesta kaikki pelaajat jatkavat pudotuspeleihin. Eniten lohkovaiheessa pisteitä kerännyt pelaaja kohtaa vähiten pisteitä saaneen, toiseksi eniten kohtaa toiseksi vähiten keränneen, ja niin edelleen.
Pudotuspeleissä kaikki ottelut pelataan paras kolmesta -sarjoina, eli seuraavalle kierrokselle eteneminen vaatii kahden ottelun voittamista.


text: Tasapisteissä olevien pelaajien sijoitus määräytyy maalieron perusteella.


text: Voitosta tulee kaksi pistettä, kun taas jatkoaikatappiosta saa tililleen yhden pisteen. Häviämällä menettää kaiken.


title: Oswald Morris

text: Oswald Morris () oli brittiläinen Oscar-palkittu elokuvaaja.


title: Oswald Morris

text: Morris aloitti elokuvauransa jo teini-ikäisenä, kun hän meni töihin Wembleyn studioille. Morris vastasi uransa aikana kymmenien elokuvien kuvauksesta. Hän oli kuvaamassa muun muassa elokuvia "Kuninkaan suosikki", "Nuori viha", "Navaronen tykit", "Naisen orja", "007 ja kultainen ase", "Equus" sekä "Muppetit ja jalokiviliiga".


title: Oswald Morris

text: Morrisille myönnettiin Oscar-palkinto elokuvasta "Viulunsoittaja katolla" (1971) ja hän oli ehdolla Oscar-gaalassa elokuvista "Oliver!" ja "Taikuri Oz". Hänelle myönnettiin Bafta-palkinto elokuvista "Vakoilija kylmästä", "Kukkula" ja "Neljäs avioliittoni". Morrisista tuli Yhdysvaltain elokuva-akatemian jäsen vuonna 1997 ja Brittiläisen imperiumin ritarikunnan jäsen vuonna 1998. American Society of Cinematographers myönsi hänelle kansainvälisen palkinnon vuonna 2000 ja elämäntyöpalkinnon vuonna 2003.


Keisarillisen Japanin laivaston ilmavoimat () oli keisarillisen Japanin laivaston ilma-ase, joka vastasi laivaston lentokoneiden hankinnasta ja käytöstä. Se oli määrällisesti ja laadullisesti merkittävämpi kahdesta keisarillisen Japanin asevoimien lentoaseista Tyynenmeren taisteluissa toisessa maailmansodassa.


title: Keisarillisen Japanin laivaston ilmavoimat

text: Kesäkuussa 1912 keisarillisen Japanin laivasto perusti laivaston ilmailun kehittämistoimikunnan. Pian toimikunnan perustamisen jälkeen lähetettiin kuusi upseeria Ranskaan ja Yhdysvaltoihin hankkimaan vesilentokoneita sekä opettelemaan niiden käyttöä ja ylläpitoa. Kaksi upseereista lensi 2. marraskuuta 1912 Farman- ja Curtiss-lentokoneita vastaperustetulle lentoasemalle lähelle Jokosukaa. Nyt alkoi laivaston lentäjien koulutus ja vuotta myöhemmin otettiin palvelukseen ensimmäinen vesilentokoneiden emälaiva "Wakamiyamaru".


title: EuroAtlantic Airways

text: EuroAtlantic Airways on portugalilainen tilauslento- ja leasing-toimintaan keskittyvä lentoyhtiö. Sen kotikenttä on Portelan lentoasema Lissabonissa.


title: EuroAtlantic Airways

text: Yhtiö perustettiin nimellä Air Zarco 12. elokuuta 1993. Se käytti kauppanimeä Air Madeira 17. toukokuuta 2000 asti, jolloin nykyinen nimi otettiin käyttöön. EuroAtlantic Airways otti käyttöön myös Air Zarcolla käytössä olleen yritysilmeen.


title: EuroAtlantic Airways

text: Suurin osa EuroAtlantic Airwaysin lennoista on tilauslentoja ja wet lease -toimintaa. Sillä on vain yksi säännöllinen reitti, Lissabonista Bissauhun.


title: EuroAtlantic Airways

text: Tammikuussa 2016 EuroAtlantic Airwaysin laivastoon kuuluivat seuraavat lentokoneet:


title: Deferiproni

text: Deferiproni (yleinen kauppanimi Ferriprox) on rautaa sitova orgaaninen yhdiste. Rakenteeltaan se on 2-metyylipyridiinin johdannainen. Sitä käytetään lääketieteessä kelatoivana yhdisteenä poistamaan ylimääräistä rautaa elimistöstä, kuten akuutin rautamyrkytyksen ja talassemian hoidossa.


title: Deferiproni

text: Deferiproni hyväksyttiin käytettäväksi talessemian hoidossa vuonna 1994 ja on lisensoitu Eurooppaan ja Aasiaan. Lokakuussa 2011 se hyväksyttiin käytettäväksi lääkkeenä myös USA:ssa FDA:n nopeutetussa hyväksyntämenettelyssä. Sen hyväksyminen lääkkeeksi ja potilasturvallisuus ovat olleet kiistanalaisia.


title: Karsten Smith

text: Karsten Smith (s. 13. marraskuuta 1988 Huntington Station, New York, Yhdysvallat) on yhdysvaltalainen jalkapalloilija, pelipaikaltaan keskuspuolustaja. Hän on edustanut vuodesta 2015 lähtien NASL-sarjassa pelaavaa Fort Lauderdale Strikersia.


title: Karsten Smith

text: Smith on edustanut myös yhdysvaltalaisia FC New Yorkia ja San Antonio Scorpionsia (2012), suomalaista VPS:aa (2013) ja islantilaista KA:ta (2014). Kaudella 2013 Smith pelasi 16 Veikkausliigan ottelua VPS:ssa ja seuraavalla kaudella 16 ottelua Islannin pääsarjassa.


title: Maeotin suo

text: Maeotin suo (, "hē Maiōtis límnē"; ) oli antiikissa Skyytiassa Tanais-joen (nykyinen Don) suulla sijaitsevista suoalueista tai koko Asovanmeren ympäristöstä käytetty nimi. Meren ympäristön asukkaita kutsuttiin maeotilaisiksi, mutta on epäselvää saivatko he nimensä suosta vai suo heistä.


title: Ihmemaassa

text: Ihmemaassa on duon Tuomari Nurmio ja Folk Liisa (Liisa Eskola) 1. tammikuuta 2016 julkaistu albumi. CD-muodossa levy julkaistiin 9. tammikuuta 2016.


title: Ihmemaassa

text: Levyn ensimmäisenä singlenä julkaistiin alun perin Käytettyä rakkautta (1986) -albumilta löytyvä Rakkauden voima -kappale. Single ilmestyi 11. joulukuuta 2015.


title: Ihmemaassa

text:
Levy on duon ensimmäinen. Nurmio itse kutsuu uutta kokoonpanoaan ”autenttiseksi duoksi”. ”Tällä tarkoitan sitä, että kokoonpanossa on kaksi soittajaa, jotka soittavat ja laulavat kaiken itse ja yhdellä kertaa paikan päällä. Tämä levy on äänitetty luomumetodilla kaverin pikkustudiossa. Se on samanlaista soittoa kuin himassa tai keikoillakin”, Nurmio kertoo.
Levylle valikoidut biisit toimivat hyvin folktyylillä esitettyinä ja ovat lähellä sitä intiimiä ja alkuperäistä vaihetta, missä laulut ovat ennen kuin niitä aletaan sovittaa bändille.


title: Ihmemaassa

text: Kaikki 12 kappaletta on kirjoittanut Tuomari Nurmio.


title: Skyytia

text: Skyytia (, "Skythiké") oli antiikin aikaan aluea Keski-Euraasiassa, jota asuttivat iranilaista alkuperää olleet skyytit. Antiikin kreikkalaiset kutsuivat kaikkia Euroopan koillispuolisia alueita ja Mustanmeren pohjoispuolta Skyytiaksi.


title: Finn (Tähtien sota)

text: Finn (alkuperäinen nimitys FN-2187) on kuvitteellinen henkilö "Tähtien sota" -elokuvasarjassa. Hän on yksi päähenkilöistä vuoden 2015 elokuvassa "", jossa häntä esittää John Boyega. Finn oli alun perin Ensimmäisen ritarikunnan iskusotilas, kunnes hylkäsi ritarikunnan todistettuaan näiden julmuutta ensimmäisen kenttätehtävänsä aikana ja liittyi Vastarintaan taistelemaan heitä vastaan.


title: Finn (Tähtien sota)

text: Elokuvassa "" FN-2187 oli alun perin yksi kapteeni Phasman ja Kylo Renin alaisuudessa työskentelevistä iskusotilaista. Hänet oli viety perheeltään jo hyvin nuoressa iässä ja koulutettu palvelemaan sotilaansa. Hänen ensimmäinen kenttätehtävänsä oli kun he hyökkäsivät aavikkoplaneetta Jakkulla sijaitsevaan kylään löytääkseen Luke Skywalkerin olinpaikkaan osoittavan kartan. Hän tuntee kauhistusta, kun hän näkee muut sotilaat tappamassa siviilejä Renin käskystä kyseenalaistamatta mitään. Sekä Phasma että Kylo huomaavat hänen kyvyttömyytensä tappamiseen ja Phasma määräsi hänen aseensa tarkastettavaksi. FN-2187 päätti hylätä ritarikunnan, vapauttaa Vastarinnan pilotti Poe Dameronin ja auttaa hänet pakoon TIE-hävittäjällä. Paon aikana Poe antaa FN-2187:lle uuden nimen "Finn", mitä käytetään loppuajan koko elokuvasta. Alus tekee pakkolaskun Jakkulle, mutta Finn olettaa Poen kuolleen, vaikka Poe oli todellisuudessa heittäytynyt pois aluksesta.


title: Finn (Tähtien sota)

text: Poen astromekaanikkodroidi BB-8, josta huolehti romunkerääjä nimeltä Rey, huomaa Poen takin Finnin yllä. Finnin kerrottua BB-8:lla olevan kartta Luke Skywalkerin olinpaikkaan, Rey oletti hänen kuuluvan Vastarintaan. Kolmikko pakenee Ensimmäisen ritarikunnan joukkoja "Millennium Falconilla" ja tapaavat myöhemmin sen entiset omistajat: Han Solon ja Chewbaccan. Han vie heidät ystävänsä Maz Kanatan luokse, joka lupaa auttaa BB-8:n Vastarinnan luokse. Ritarikuntaa pelkäävä Finn paljastaa totuuden itsestään ja halusi aluksi vain paeta. Mutta Tähdentappajatukikohdan superaseen tuhottua Hosnian Primen ja Kylo Renin siepattua Reyn, Finn tulee toisiin aatoksiin.


title: Finn (Tähtien sota)

text: Finn viedään Hanin ja Chewbaccan mukana Vastarinnan tukikohtaan planeetta D’Qarille, missä saa tietää Poen selvinneen ja tapaa kenraali Leia Organan sekä muut Vastarinnan jäsenet. Finn paljastaa yksityiskohtia Tähdentappajatukikohdasta ja uskoo voivansa sabotoida sen suojakilpiä. Kyseisellä planeetalla hän kuitenkin paljastaa Hanille ja Chewbaccalle vain haluavansa pelastaa Reyn. Hän onnistuu kuitenkin aseella uhaten pakottamaan kapteeni Phasman sammuttamaan suojakilven, jotta Poen johtama lentue pääsisi tuhoamaan tukikohdan. Kylo Ren tappaa isäkseen paljastuneen Hanin, mutta Finn, Rey ja Chewbacca pakenevat pinnalle.


title: Finn (Tähtien sota)

text: Kylo kohtaa Finnin ja Reyn metsässä, missä Finn yrittää taistella häntä vastaan Luke Skywalkerin vanhalla valosapelilla. Mutta Finn haavoittuu ja Rey ottaa taistelussa hänen paikkansa haavoittaen Kyloa. Rey ja Chewbacca pakenevat "Falconilla" ja vievät tajuttoman Finnin Vastarinnan luokse hoidettavaksi.


title: Finn (Tähtien sota)

text: Elokuvassa "" Finn oli yhä tajuton ja lepäsi Vastarinnan komentoalus "Raddusin" lääkintäkapselissa. Hän herää, kun Vastarinta oli joutunut Ensimmäisen ritarikunnan hyökkäämäksi kesken D’Qarin evakuoinnin. Finn saa kuulla Reyn lähteneen Chewbaccan ja R2-D2:n mukana meriplaneetta Ahch-Tolle, missä Luke Skywalker oleskeli. Leialla oli kuitenkin lähetin, jolla Rey löytäisi takaisin heidän luokseen. Mutta seuraavan hyökkäyksen aikana suurin osa Vastarinnan johtajista kuolee ja Leia menettää tajuntansa. Finn aikoo paeta ja viedä lähettimen pois suojellakseen Reytä, mutta mekaanikko Rose Tico estää häntä pakenemasta ja kertoo Ensimmäisen ritarikunnan jäljittävän Vastarinnan aluksia. Finn tietää missä jäljityslaite on ja Maz Kanatan neuvomana Poe lähettää Finnin, Rosen ja BB-8:n Canto Bightille etsimään mestarikoodinmurtajaa jäjlittimen deaktivoimista varten.


title: Finn (Tähtien sota)

text: Canto Bightin poliisit pidättävät Finnin ja Rosen pysäköintirikkeen vuoksi ja he tapaavat vankilassa piraatin ja koodinmurtajan nimeltä DJ. BB-8 vapauttaa heidät vankilasta ja he suuntaavat yksinvaltias Snoken tähtitaistelulaiva "Supremacylle". He onnistuvat deaktivoimaan jäljittimen, mutta Phasma ja kenraali Armitage Hux saavat heidät kiinni ja DJ kertoo näille Vastarinnan evakuoitumissuunnitelmasta mineraaliplaneetta Craitille. Iskusotilaat ovat juuri aikeissa tappaa Finnin ja Rosen, kun vara-amiraali Amilyn Holdo ohjaa "Raddusin" törmäämään hyperajolla "Supremacyyn". Finn kohtaa kaksintaistelussa Phasman ja julistaa tälle olevansa kapinallinen, minkä jälkeen BB-8 auttaa hänet ja Rosen pakoon ohjaamallaan AT-ST:llä.


title: Finn (Tähtien sota)

text: Craitin taistelussa Finn käy Poen, Rosen ja muiden ohella vastahyökkäykseen Ensimmäistä ritarikuntaa vastaan vanhoilla kiitureilla. Hyökkäys ei kuitenkaan onnistu, jolloin Poe käskee kaikkia vetäytymään. Finn kieltäytyy ja aikoo uhrata itsensä tuhotakseen muurinmurtajatykin, mutta Rose estää sen ja sanoo Finnille, ettei heidän pitäisi taistella pelkästään vihan vuoksi, vaan sen vuoksi mistä välittivät. Rose suuteli Finniä ennen kuin menetti tajuntansa ja Finn vie hänet takaisin tukikohtaan. Luken ilmestyttyä Craitille, Finn halusi auttaa häntä, mutta Poe tiesi Luken pyrkivän vain antamaan Vastarinnalle aikaa paeta. Rey ja Chewbacca saapuvat tämän jälkeen ja auttavat eloonjääneet pakoon "Millennium Falconilla".


title: Finn (Tähtien sota)

text: John Boyega palaa näyttelemään Finniä "Tähtien sodan" jatko-osatrilogian viimeiseen elokuvaan vuonna 2019.


title: Finn (Tähtien sota)

text: Finn esiintyy myös pelissä "Disney Infinity 3.0", John Boyegan ääninäyttelemänä.


title: Sidoskertaluku

text: Sidoskertaluku kuvaa molekyyliyhdisteessä keskenään sitoutuneiden atomien sitoutumisastetta. Sidoskertalukua verrataan yhden elektroniparin muodostamaan yksinkertaineen sidokseen. Kahden elektroniparin eli kaksoissidoksen kertaluku on 2 ja kolmoissidoksen 3. molekyyliorbitaaliteorian mukaan sidoskertaluku on sitovilla orbitaaleilla sijaitsevien elektronien ja hajottavilla orbitaaleilla sijaitsevien orbitaalien erotus jaettuna kahdella.


title: Sidoskertaluku

text: Useimmiten sidoskertaluku on kokonaisluku, mutta se voi olla myös murtoluku. Tämä on tyypillistä yhdisteille, joiden rakenteilla on useita resonanssimuotoja esimerkiksi bentseenin sidoskertaluku on 1,5. Sidoskertalukua voidaan käyttää sidoksen vahvuuden laadullisena mittarina. Mitä suurempi sidoskertaluku on sitä vahvempi sidos on ja tällöin myös sidospituus on lyhyempi ja sidosenergia suurempi kuin alemmalla sidoskertaluvulla.


title: Maxwell (auto)

text: Maxwell oli vuosina 1904 – 1925 valmistettu amerikkalainen automerkki. Nykyisen FCA US-yhtiön voidaan katsoa perityvän tästä yhtiöstä.


title: Maxwell (auto)

text: "Maxwell-Briscoe Motor Company" aloitti toimintansa entisissä Mobile Company of American tehdastiloissa, New Yorkin Tarrytownissa, vuonna 1904. Kaksi henkilöä yhtiön takana, joista myös yhtiön nimi muodostettiin, olivat Jonathan Maxwell, joka oli aiemmin työskennellyt Ransom Oldsin ja muiden autoilun pioneerien kanssa sekä Benjamin Briscoe, joka omisti 97% Buick Motor Companysta ja pyöritti omaa metallinprässäysyhtiötään. Maxwell sai Briscoen vakuuttuneeksi siitä, että tämän kannatti heivata David Buick ja lyöttäytyä yhteen hänen kanssaan. Jo vuonna 1905 Maxwell-Briscoen toiminta oli kovassa kasvussa. Yhtiö myi ensimmäisen puolivuotiskautensa aikana 542 autoa; suurena apuna tässä oli uusimpien teknisten innovaatioiden omaksuminen, kuten kardaaniakselin käyttö voimansiirrossa, tuolle aikakaudelle tyypillisen ketjun sijaan.


title: Maxwell (auto)

text: Vuosina 1905 ja 1906 Maxwell-Briscoe vuokrasi tai rakennutti lisää tehdastiloja Rhode Islandin Pawtucketista, sekä Illinois:n Chicagosta, mutta nämäkään eivät riittäneet. Uusi tehdas Indianan New Castlessa ratkaisi vihdoin tuotannon ongelmat. Tehtaan rakennustyöt alkoivat alkuvuodesta 1907 ja autojen valmistus aloitettiin saman vuoden elokuussa, ennen kuin tehtaassa oli edes kunnollista kattoa. New Castlen tehdas oli tuolloin oman aikansa suurin ja siitä tuli myöhemmin yksi Chrysler Corporationin päätehtaista.


title: Maxwell (auto)

text: Vuonna 1907 Benjamin Briscoen veli Frank toimi Michiganin Detroitissa sijainneen Brush Motor Car Companyn rahoittajana. Yhtiö valmisti edullisia ja varmatoimisia autoja, joissa oli yksisylinterinen moottori, puinen runko ja puiset akselit. Vuonna 1908 William C. Durant, joka oli kovalla tohinalla rakentamassa General Motorsia, yritti taivutella Briscoen veljekset tuomaan menestyksekkäät yhtiönsä — Maxwell-Briscoen ja Brushin — samaan kompukseen. Suunnitelmat kuitenkin vesittyivät ja Durant muodosti General Motorsin Buickin ympärille. Briscoet päättivät, että yhdistyminen on heidänkin kasvunsa tie. Kaksi vuotta myöhemmin he saivat aikaan merkittävän fuusion, merkittävin seurauksin.


title: Maxwell (auto)

text: Vuonna 1909 Maxwell-Briscoe oli 9400 yksikön vuosituotannollaan Yhdysvaltain kolmanneksi suurin ajoneuvovalmistaja. Vahvistaakseen ostajien keskuudessa mielikuvaa Maxwellin laadusta ja helppokäyttöisyydestä tehdas järjesti tempauksen, jossa Maxwell-Briscoella ajettiin Yhdysvaltain halki, rannikolta rannikolle. Alice Ramseysta tuli ensimmäinen kyseisen matkan ajanut nainen historiassa.


title: Maxwell (auto)

text: Vuonna 1910 Briscoen veljekset seurasivat Durantin esimerkkiä, hänen rakentaessaan holding-yhtiö General Motorsia, ja aloittivat vastaavan, United States Motor Company -nimellä kulkeneen yritysryppään kokoamisen. Yhtiön organisaation alle koottiin Maxwell-Briscoen lisäksi Brush Motor Car Company, Dayton Motor Car Co., Courier Car Co., Columbia Motor Car Co. ja Alden Sampson Manufacturing Company. Näistä ainoastaan Briscoeiden yhtiöt, Brush ja Maxwell, olivat voitollisia, hyvin toimivia ja ajanmukaisia. Tätä tärkeämpää oli kuitenkin se, että Columbia Motorin mukana U.S. Motorin haltuun siirtyi keksijä ja liikemies George Seldenin patentti, joka kattoi Yhdysvalloissa polttomoottorin periaatteen suunnitelmat. Tämä patentti toi yhtiöön rahaa lähes kaikilta kilpailevilta ajoneuvovalmistajilta, ja oli itsessään arvokkaampi kuin Columbian ajanmukainen tuotantolinja.


title: Maxwell (auto)

text: Alden Sampsonin valmistus lopetettiin vuoden 1911 lopussa ja U.S. Motorille jäi tehdasrakennus tyhjilleen. New Castle siirtyi erilaisten osien valmistamiseen ja autojen valmistus siirtyi sieltä tyhjilleen jääneisiin tuotantolaitoksiin. Henry Ford voitti Seldenin patenttien kattavuutta vastaan käymänsä monivuotisen oikeudenkäynnin. Patentit muuttuivat arvottomiksi ja niiden United States Motorille tuoma tasainen kassavirta tyrehtyi.


title: Maxwell (auto)

text: Vaikka U.S. Motor valmisti vuonna 1911 eri merkkiensä alla 52 000 autoa, sen kassatilanne ei ollut hyvä. Briscoe valitti useita kertoja, että pankkiirit tuntevat jonkinlaista antipatiaa hänen yhtiötään kohtaan. Alkuvuodesta 1912 yhtiö keskeytti osinkojen maksun osakkailleen ja joutui selvitystilaan. Rahoittajat laittoivat tilanteesta syyn huonon johtamisen tiliin, mutta osavaikutus konkurssiin ajautumisella on varmasti ollut myös sillä, että kahdella kaikkein kiivaimmin Maxwell-Briscoen lisärahoitusta vastustaneella pankilla oli taloudellisia intressejä myös General Motorsissa. Benjamin Briscoe lähti United States Motorista vuonna 1912, ja perusti Ranskan Billancourtiin, autoja valmistavan Briscoe Motor Companyn. Hänen tilalleen yhtiön johtoon nimettiin Walter Flanders, joka oli ollut mukana mm. organisoimassa Fordin massatuotannon aloitusta. Samana vuonna johtajiston tärkeä ja osaava jäsen, K.T. Keller lähti Maxwell-Briscoelta ja siirtyi GM:n Northway Motorsin johtajaksi.


title: Maxwell (auto)

text: Vuosien 1912 ja 1913 aikana, nyt nimellä "Maxwell Motor Company" toiminut yhtiö, lopetti "Columbia-, Brush-, Stoddard-", ja "Courier" -merkkien valmistuksen ja myi alkuperäisen tehtaansa New Yorkin Tarrytownissa sekä Rhode Islandin Providencen (Engineering Works) ja Connecticutin Hartfordin (Columbia) laitokset. Tuotantokäyttöön yhtiölle jäi aiemmin Stoddardeja valmistanut tehdas Ohion Daytonissa, jossa nyt tuotettiin "Maxwell 35" -malleja sekä New Castlen tehdas, joka nyt valmisti autojen valmistuksessa tarvittavia osia.


title: Maxwell (auto)

text: U.S. Motor Companyn taru kesti vain kolme vuotta, kunnes se joutui selvitystilaan. Walter Flanders oli ollut osakkaana yhtiössä, joka valmisti huonosta laadustaan kuuluisia E-M-F-merkkisiä autoja. Ennen Maxwellille tuloaan hänellä oli entisten E-M-F -kumppaniensa kanssa Michiganin Detroitissa Flanders Automobile Company -niminen yhtiö. Flanders perusti uuden "Standard Motor Company" -nimisen yhtiön, joka osti kaiken "U.S. Motorin" omaisuuden, veloista vapaana. Lisäksi yhtiön alle siirrettiin Flanders Automobilen omaisuus ja toiminta. Tämä liike tapahtui joulukuun 31. päivänä, vuonna 1912. Vain kuukausi tämän jälkeen Standard Motor uudelleen nimettiin "Maxwell Motor Companyksi", kaikuna U.S. Motorin suosituimmasta automerkistä. Flanders ei halunnut nimeään isosti näkyviin. Ainoa malli, jossa hänen nimensä mainittiin oli "Flanders 50-Six". Flanders Motor Companyn Detroitin tehtaassa valmistetulle autolle annettiin pian fuusion jälkeen nimi "Maxwell Six".


title: Maxwell (auto)

text: Vuoden 1913 kesällä esiteltiin mallivuodelle 1914 "Maxwell 25", joka tulisi elämään kauemmin kuin itse Maxwell; se tulisi kehittymään ja saamaan uuden nimen “Good Maxwell,” josta tulisi edelleen Chrysler Four ja viimein ensimmäinen Plymouth, vuonna 1928.


title: Maxwell (auto)

text: Vuonna 1916 Maxwell Motorin New Castlen tehtaille asennettiin koko tehdasrakennuksen kattava höyryvasarajärjestelmä ja "Forge and Hammer Shop" -nimellä toimivasta tehtaasta tuli Yhdysvaltain suurin autojen tako-osia valmistava laitos.